Catata Keunarang Wali Neugara Atjeh Meurdehka Teungku Muhammad Hasan Di Tiro 1968 - achehcybermilitary\nKeunarang Tgk Hasan M Di Tiro\nINSTITUTE ATJÈH DI AMÈRIKA 1968\nHak Peungarang Teutap Bak Droë\nPEUË AKIBAT PRANG DEUNGON BEULANDA KEU GEUTANJOË ATJÈH\nGeutanjoë Atjèh na saboh bansa ateuëh rhuëng dônja. Saboh bansa hudép sabé, bah that pih angèëta sidroë-droë maté; saboh bansa teutap lagèë sot, bah that pih keuturônan meugantoë gantoë; saboh bansa hana tuha, sabé muda, bah that pih sidroë-droë angèëta djeuët keu tuha; sabab njan geutanjoë bansa Atjèh bak masa njoë saban tjit deungon bansa Atjèh bak masa 100 thôn atawa 1.000 thôn njang ka u likôt, atawa ukeue; endatu geutanjoë njang ka maté ka ta gantoë lé geutanjoë; geutanjoë akan djigantoë lé aneuk-tjutjo njang akan lahé, meunankeuh trôk’an akhé dônja. Darah éndatu geutanjoë njang ka maté na djilé dalam tubôh geutanjoë njang mantong hudép; lidah geutanjoë marit basa njang ka geupeureunoë Ié gobnjan, njang tjit meu geutanjoë njang tukri; adat, reusam, agama njang atô hudép geutanjoë, mulai phôn bak watèë lahé trôk’an bak watèë ta tamong dalam kubu, bandum ta teurimong nibak éndatu. Hudép geutanjoë kon na saboh buët keudroë-keudroë, atawa hai maséng-maséng, teutapi na saboh buët meusjèëdara, meukawôm, meubansa.\nHudép geutanjoë na lagèë sikrèk taloë njang meusambông-sambông, peuë njang ta teurimong nibak éndatu ta peutrôh keu aneuk-tjutjo; maséng-maséng geutanjoë hana ubah lagèë si urat beuneung njang peugot idja, lagèë saboh gleuëng njang peugot ranté. Nanggroë Atjèh njoë tanoh geutanjoë bandum, njang teurimong darah geutanjoë njang rhô, njang keubah manjèt éndatu, ma deungon ku; njang bri keu geutanjoë ië deungon bu; teumpat geutanjoë hudép deungon mulia dan teumpat geutanjoë maté deungon mulia, njang ta teurimong nibak endatu, dan njang wadjéb ta pulang keu aneuk-tjutjo, meunjo han ék leubèh djroh, handjeuët kureuëng nibak njang ka.\nDjinoë seubatji ta paréksa mideuën prang njang 65 thôn deungon Beulanda njan; seubatji ta kalon deungon tjeureumèn mata seudjarah droëteuh, peuë akibat prang njan keu geutanjoë sibagoë saboh bansa, peuë na rugoë njang han ék meugantoë, peuë na geumadoh njang han ék meugisa, peuë na luka njang han ék puléh, dan peuë na peuladjaran keu masa ukeuë teuma. Akibat njang trang that nibak prang deungon Beulanda njan, geutanjoë ka gadoh keumeurdéhkaan ka 57 thôn trôk’an uroë njoë: 31 thôn dimijub Beulanda (1911-1942); 3 thôn dimijub Djeupang (1942-1945); 23 thôn dimijub Djawa (1945-1968). Geutanjoë djeuët dji djadjah lé Djawa kon keureuna geutanjoë na talô prang deungon djih, teutapi keureuna geutanjoë keumaih djipeungeut lé djih bak watèë Djeupang talô; geutanjoë ka ta djak seutot djih, sabab geutanjoë ka hana muphôm lé keu seudjarah dan keu hak droë teuh.\nBah that pih meunan, njoë pih na saboh akibat tjit nibak prang deungon Beulanda njang peuhabéh peumimpin-peumimpin geutanjoë dan njang peu putôh taloë meunumat antara geutanjoë keuturônan barô deungon keuturônan tuha njang sabé meurdéhka. Teutapi peuëkeuh gadoh keumeurdéhkaan njang ka 57 thôn njoë saboh geumadoh njang han ék meugantoë, saboh rugoë njang han ék meugisa? Geutanjoë ka ta kalon pakri ban meureutôh boh bansa laén ban saboh dônja njang ka gadoh keumeurdéhkaan djih bak saboh-saboh watèë njang leubèh that tréb nibak geutanjoë, teutapi bandum ka djiteumeung tjok keulai keumeurdéhkaan djih njan. Lagèë miseuë bangsa Irlanda djinoë ka meurdéhka keulai, watèë Iheuëh djidjadjah Ié Inggréh trôk’an 800 thôn. Beulanda pih na djidjadjah lé Spanjol, Ié Peurantjis, dan lé Djeureuman, teutapi djipeumeurdéhka droëdjih teuma.\nPolandia djinoë ka meurdéhka keulai watèë lheuëh djibagi-bagi lé Rusia, Djeureuman dan Austria trôk peuët go. Meureutôh boh tjeunto laén njang hana guna ta meuteuôh disinoë. Djadi ka trang, keumeurdéhkaan Atjèh njang ka gadoh ka 57 thôn njoë, kon na saboh barang geumadoh njang han ék tapeugisa.\nSaboh akibat treuk nibak prang deungon Beulanda njoë njankeuh kira-kira 250.000 droë ureuëng Atjèh, éndatu geutanjoë, inong deungon agam, ka reubah dalam prang njan bak geupeutheun dèëlat nanggroë dan bangsa Atjèh njoë. Njoë na saboh kurbeun njang rajek that keureuna bansa geutanjoë bak watèë njan na tjit saboh miliun sagai, djadi siteungoh nibak ureuëng agam njang hudép bak masa njan ka geubri djawong geuh bak peutheun nanggroë njoë. Hana lom na ta kalon saboh bansa laén dalam seudjarah dônja njang djitém bri dumnan rajek kurbeun bak peutheun keumuliaan droë.\nTeutapi djinoë, meunjo tangiëng deungon tjeureumèn mata seudjarah, keuturônan Atjèh thôn 1873 njan, teuntèë bak watèë njoë bandum ka geu peulikôt dônja, ka geutinggai geutanjoë, ka woë bak Tuhan, geuprèh geutanjoë dalam bumoë Atjèh njang mulia njoë, bah that pih ureuëng njan hana reubah dalam prang. Djadi adak hana geumaté dalam prang, keuturônan thôn 1873 njan djinoë pih teuntèë ka maté tjit, keureuna geutanjoë bandum handjeuët han maté bak saboh uroë. Sabab njan keuh na saboh keumuliaan njang rajeuk that beugi keuturônan thôn 1873 njang ka geupiléh maté bak peubuêt saboh buët njang raja that, njang akan dji ingat sabé Ié aneuk tjutjo trôk’an akhé dônja, nibak maté keudroë dalam tika éh deungon hana soë padôli, dan hana arti sapeuë keu seudjarah bansa.\nLaén nibak njan, geutanjoë Atjèh njang bak watèë phôn prang njan na keuh saboh miliun, djinoe karap 100 thôn Iheuëh njan ka meu tamah, kana kira-kira 4 miliun. Keunira njoë djeuët ta peugot lagèë njoë: menurôt ‘eleumèë demography (‘eleumèë peukara ureuëng asoë nanggroë) djeuëb-djeuëb bansa dalam dônja njoë djumlah djih meulipat-ganda tiëp-tiëp 20 thôn. Meunjo bak keunira thôn 1930, geutanjoë Atjèh na saboh miliun, maka bak thôn 1950, geutanjoë ka na 2 miiiun. Dan bak thôn 1970 geutanjoë keumeung djeuët keu 4 miliun. Djadi ubè na éndatu geutanjoë njang ka sjahid dalam prang njan ka neu gantoë lé Tuhan deungon geutanjoë keuturônan barô njang meulipat ganda. Meunankeuh, sibagoë saboh bansa, sjèëdara geutanjoë njang ka gadoh dalam prang njan ka meugantoë bandum, luka parah njang peudéh that njan kapuléh dan geutanjoëa sibagoë bansa ka ék ta beudoh teuma nibak prang njan, leubèh ramè, leubéh rajek, leubèh teuga, dan akan leubèh tjarong meunjo ék tapham hikmah peungalaman njang ka-ka.\nDeungon njoë ka njata, peukara Ie that kurban njawong njang ka geubri lé ureuëng tjhik geutanjoë bak peutheun keumeurdéhkaan nanggroë Atjèh dalam prang deungon Beulanda njan, hana djeuët keu sabab hantjô bansa geutanjoë. Dalam dua keuturônan mantong, luka-luka njan kabéh puléh keulai dan geutanjoë bansa Atjèh djinoë ka lagèë bansa Atjèh joh gohlom prang njan teuma, bahkan peuët go meutamah ramè. Kurban njawong njang ka geubri Ié éndatu geutanjoë njan, kon kurbeun njang sia-sia; njoë keuh kurbeun njang paléng rajek, njang peunoh deungon keumuliaan dan keubeusaran njang ék geubri Ié saboh-saboh keuturônan manusia keu aneuk tjutjo. Djareuëng that dalam riwajat bansa-bansa dalam dônja njoë njang ék bri peungorbanan lagèë endatu geutanjoë njan.\nBak watèë beukaih-beukaih dan akibat djasmani njang laén nibak prang deungon Beulanda njan ka puléh, dan ka tuwo teuh, kurbeun njawong njang ka geubri Ié éndatu geutanjoë dalam prang njan akan teutap hudép sabé trôk’an akhé dônja, sabab gobnjan deungon buët meupahlawan raja njang ka geupubuët njan, ka geubri keu geutanjoë saboh falsafah hudép njang tjeudaih that, njang sampôrna that, njang mulia that, hingga keu geutanjoë bansa Atjèh hana peureulèë Ié tangiëng keunoë-keudèh ta mita falsafah hudép njang leubèh djroh bak bansa laén atawa di nanggroë laén, sabab hana falsafah hudép njang leubèh mulia dan leubèh tjeudaih nibak peuë njang ka geutinggai keu geutanjoë Ié éndatu njan.\nFalsafah hudép Atjèh njoë ka geutinggai keu geutanjoë geutuléh deungon darah geuh ateuëh rhuëng tanoh mulia njoë, naulai nibak binèh pasi trôk’an u putjak gunong njang meusampôh awan. Falsafah hudép njan hana laén nibak njoë: hudép geutanjoë bansa Atjèh dalam dônja njoë kon asai na hudép mantong. Geutanjoë handjeuët han ta hudép deungon mulia. Hudép mulia maknadjih hudép meurdéhka, kon hudép lagèë lamiët bangsa laén. Meurdéhka, njankeuh asai keumuliaan, keumakmuran dan keumadjuan. Meunjo geutanjoë bandum ék tapham falsafah hudép Atjèh njoë, bansa geutanjoë akan seulamat dônja akhirat rajeuk bak dônja mulia bak Tuhan.\nFalsafah hudép Atjèh njoë ka geupeudong ateuëh neuduëk ‘eleumèë (rationality) dan ateuëh neuduëk keunjataan (reality) njang ék ngiëng peukara hudép dan maté njan lagèë keuadaan njang sibeutôi djih, deungon hana peu leubèh-leubèh jum hudép, dan deungon hana peuleubèh-leubèh teumakôt keu maté. Bak ta peuteuntèë peuë njang peunténg that keu geutanjoë Atjèh dalam dônja njoë, handjeuët han ta peuduëk meurdéhka geutanjoë diateuëh that, hudép dan maté dimijub njan. Meurdéhka leubèh peunténg nibak geutanjoë galak keu hudép, dan leubèh peunténg nibak geutanjoë takôt keu maté. Bak peutheun droëteuh sibagoë bansa meurdéhka, beu tatém peutarôh hudép, beu tatém lawan maté. peuë lom maté njan na bak kada Tuhan:\nHan Geu Peu Dilèë, Han Geu Peu Dudoë,\n‘Oh Trôh Uroë, Meuhat Maté.\n(Hikajat Nasaihôn Radat)\nAsoë nibak falsafah hudép éndatu geutanjoë njan, hana laén nibak lagèë asoë falsafah hudép njang beutôi njang djeuët keu tudjuan bandum peundidékan: geupeureunoë geutanjoë beu meukri ta hudép dan beu meukri tamaté lagèë ta tu’oh hudép mulia, meunantjit beu ta tukri maté deungon mulia. Bandua peukara njoë saboh meusambông-sambông, hana meu tjré meunjo saboh reuloh njang saboh treuk pih reulé. Geutanjoë Han keumaih ta hudép deungon mulia meunjo teumakôt teuh bak ta maté deungon mulia. Geutanjoë han keumaih ta hudép deungon meurdéhka meunjo teumakôt teuh bak ta maté deungon meurdéhka. Lagèë kheun Montaigne, sidroë ahli falsafah Peurantjis, “Seumiké peukara maté na keuh lagèë meukeumaih keu meurdéhka. Sidroë ureuëng njang ka geu meureunoë pakri ban geumaté, gobnjan hana geu tukri lé djeuët keu lamiët gob. (” La préméditation de la mort, est un présage de liberté. Celui qui a appris à mourir à désappris d’ètre aseervi”)\nSaboh bansa njang hana djitakôt keu maté deungon mulia, hana soë djitakôt dalam dônja njoë, dan mustahé djeuët djidjadjah lé bangsa laén njang djak peu ureuëng ureuëng droë u nanggroë njan. Njoëkeuh falsafah hudép pangkai keumuliaan bansa njang ék djaga keumuliaan geutanjoë turôn-teumurôn, njang ka geupeu leumah lé éndatu geutanjoë deungon buet geuh, njang ka geutuléh deungon darah geuh ateuëh rhuëng tanoh mulia njoë njang gob thèë na ban saboh dônja.\nMeunjo Sir Winston Churchill, peumimpin bangsa Inggréh njang meusjeuhu that njan, ka geupiléh watèë bansa Inggréh tinggai sidroë dan sang-sang keumeung talo dalam Prang Dônja keu II sibagoë saboh watèë njang tjeudaih that dalam seudjarah bansa Inggréh, sabab bak watèë lageë njankeuh bandum seumangat pahlawan bansa Inggréh djipeudeuh bak dônja, maka djeuët takheun, masa 65 thôn éndatu geutanjo geumeudong gemuprang deungon Beulanda njang peuleumah bak dônja, sipheuët phalawan bansa Atjèh njang geutu’oh hudép dan geutukri maté, na keuh thôn-thôn njang tjeudaih that leupah dalam riwajat dan seudjarah geutanjoë bansa Atjèh.\nMulai nibak keumeunangan geutanjoë njang peuguntjang dônja dalam mideuën prang Kuala Atjèh bak thôn 1873 trôk’an uroë reubah Teungku Tjhik Maat di Tiro dalam prang Aluë Bhôt di Tangsé, bak thôn 1911, trôk’an watèë meugulé Teungku di Barat dan Teungku Njak geuh bak thôn 1912, geutanjoë ka ta peuleumah droë teuh bak dônja lagèë saboh bansa njang tu’oh hudép bak watèë meunang, dan tukri maté bak watèë talô, deungon hana peu kureuëng bahkan peutamah keumuliaan bansa.\nSurat haba Inggréh, The London Times, uroë 29, buleuën April, thôn 1873 bak watèë phôn prang deungon Beulanda, ka djipeugot ramalan lagèë njoë:\n“Bansa Atjèh teuntèë akan geupeuleumah bukti gobnjan kon na saboh lawan njang djeuët gob peuhina. Ureuëng Atjèh nakeuh saboh bangsa meuadab nibak djameun kon, njang ka biasa meuprang, na meunang, na talô, teutapi bôh meunang, bôh talô, hantom deungon hana keumuliaan. Bansa Atjèh tjit ka sabé meusjeuhu that peukara beuhô dan geutukri peutimang droë, leubèh nibak bansa-bansa laén bandum ban silingka nanggroë Atjèh njan”\nDjinoë seubatji ta paréksa teuma peuë akibat prang deungon Beulanda njan ateuëh tanoh geutanjoë, peuë na tanoh njang djih peurusak, peuë na kruëng njang djih peuthô, peuë na blang njang djih boh ateuëng, peuë na glé njang djih peureulé, peuë na rimba njang djih peu tutông, peuë na gunong njang djih plah dua? djeuët ta kheun, akibat prang deungon Beulanda ateuëh tanoh geutanjoë ubit that, atawa karab lagèë hana sapeuë pih. Njang na rusak tjit meuhasé tanoh, lagèë padé njang djih rampok, rumoh njang djih tôt, teutapi njan bandum ridjang meugantoë, meunjo mantong tanoh blang, meunjo mantong kajèë dalam glé, awé dalam rimba. Nanggroë Atjèh njoë na saboh nanggroë njang raja that, dua go leubèh rajek nibak nanggroë Beulanda, dan meuribèë go leubeh tjeudaih. Nanggroë Atjèh njoë, njang meulabang gunong meusampôh awan, njang geusibu deungon mata ië njang peugot meuribèë boh kruëng rajek deungon ubit deungon tanoh peunoh deungon blang,\ndeungon rimba peunoh deungon kajèë, nanggroë njoë na keuh ibarat saboh kuta raja njang hana musôh ék peuguntjang, hana lawan ék peureulé.\nGunong Seulawah njang meu tjukèh langèt, Gunong Batèë Meutjitja njang deuh keudéh u laôt Hindi, Gunong Halimon, Geureudong dan Abông-Abông, bandum mantong teudong lagèë sot; saksi njang seungab keu peurdjuangan dan keupahlawanan éndatu geutanjoë bak geu peutheun Nanggroë njoë keu geutanjoë aneuk-tjutjo. Njoë bandum mantong lagèë sot, lagèë bak thôn 1873, watèë geutanjoë meunang ateuëh Beulanda; lagèë bak thôn 1629, bak watèë lskandar Muda geukurông Portugèh di Malaka; dan lagèë meuribèë thôn dilèë nibak njan. Nibak peuë njang ka geutanjoë meuteuoh, ka trang that hana akibat prang njan njang hana puléh; hana geumadoh njang nan ék meugantoë keu geutanjoë bansa Atjèh sibagoë akibat nibak prang deungon Beulanda njan. Akibat njang rajeuk that, njankeuh kurbeun njawong éndatu dalam mideuën prang, njan pih ka meugantoë djinoë ka peuët ganda.\nBaroë djéh geutanjoë saboh miliun, djinoë geutanjoë peuët miliun. Akibat njang laén, njakni keurusakan ateueh tanoh geutanjoë tjit batjut sagai, njan pih djinoë ka puléh teuma. Djinoë tinggai tjit saboh peukara treuk njang goh lorn meugisa bak geutanjoë, njankeuh saboh organisasi geutanjoë Atjèh njang satoh bansa dan Nanggroë Atjèh njoë ban njang djroh keudroë teuh, dalam bideuëng sosial, ekonomi dan politék; deungon narit laén, njang goh lom meugisa djinoë atawa trôk’an uroë njoë, njankeuh saboh Badan Peumeurintahan Nanggroë Atjèh njang meurdéhka dan meudèëlat lagèë djameunkon turôn-teumurôn, njang ta peu ék-peutrôn keudroë teuh, deungon hana djampu djaroë bangsa luwa. Buët peuriwang geumadoh njang goh lom, meugisa njoë, na dalam djaroë geutanjoë keuturônan Atjèh njang hudép bak masa njoë. Peukara njang goh lom meugisa njoë djeuët ta peuriwang djinoë ladju, meunjo getanjoë ka ta meu sapeuë kheun lagèë aneuk éndatu. Masa ka trôh supaja ta rah muka tanoh mulia njoë nibak euntjit sipeundjadjah, bôh Beulanda, bôh Djeupang, bôh Djawa. Ka trôh masa ta peugisa dèëlat bansa dan basa droë teuh ateuëh tanoh pusaka njoë.\nDeungon ta peubuët buët njoë, barô geutanjoë ka sampôrna ta peugisa teuma dumpeuë peuë njang ka gadoh sibagoë akibat prang deungon Beulanda dan geutanjoë ka ta tjok langkah keulai ta gisa bak neuduëk droë teuh njang patot, bak kursi droë teuh lagèë saboh bansa meurdéhka dan mulia dalam dônja. Lagèë geutanjoë ta teupeuë, bandum Peumeurintahan ban saboh dônja njoë, meugantung bak peuë njang djipike Ié ureuëng nanggroë teumpat Peumeurintahan njan teudong. Meunantjit, Peumeurintahan njang ék teudong di Nanggroë Atjèh njoë meugantung bak peuë njang ta piké Ié geutanjoë Atjèh. Geutanjoë njang meudèëlat disinoë. Hana Peumeurintahan dalam dônja njoë njang ék teudong deungon keukuatan beudé mantong, meunan tjit di nanggroë Atjèh njoë. Hana saboh peumeurintahan njang ék teudong di sinoë meusiuroë, meunjo geutanjoë Atjèh han ta tém deungo djih, peuëlom meunjo han ta tuëng dan ta lét djih.\nMeunjo geutanjoë bansa Atjèh ka inseuëh keu droëteuh, ka tangiëng droë teuh keulai lagèë saboh bansa njang mulia, lagèë éndatu teuh, dan ka ta inseuëh keu falsafah hudép njang ka geutinggai lé ureuëng tjhik teuh, maka geutanjoë handjeuët han ta meusaboh:\nBak Duëk, Bak dong, Sapeuë Pakat,\nSang Sineusab Meu Adoë A.\n(Hikajat Gadjah Tudjôh Ulèë)\nHudép Bak Saré, Maté Bak Sadjan,\nSikrèk Gapban, Saboh Keureunda.\nMeunjo geutanjoë ka sapeuë kheun lageèë njan, maka keumuliaan dan keumeurdéhkaan Atjèh ék ta peuwoë lagèë sot teuma dalam watèë 24 djeuëm nibak djaroë Djawa deungon djaroë gaki djih njang djak peu ureuëng-ureuëng droë djak peurintah geutanjoë di nanggroë Atjèh njoë. Djawa mustahé ék djidjadjah geutanjoë, meunjo geutanjoë han ta tém djeuët keu lamiët djih. Beulanda ék djimuprang deungon geutanjoë 65 thôn sabab keuradjaan Beulanda bak watèë njan na saboh keuradjaan njang paléng teuga dalam dônja. Djih paléng kaja, armada djih paléng raja, leubèh raja nibak armada Portugéh, Peurantjis, Spanjol atawa Inggréh. Bah that pih meunan, djih han tjit ék djipeutaloë geutanjoë keubit-keubit. Djinoë, meunjo djawa djikeumeung peu lamiët geutanjoë, ubé na teunaga djih? Djawa na saboh bansa njang gasiën that; djih kon na leubèh tjarong nibak geutanjoë; djih hantom na seudjarah militè; sindjata njang na bak djih djinoë, njan bandum kon na djeuët dji peugot keudroë djih, atawa ék djibloë, teutapi atra gob bri, geumadè keunoë-keudéh, atawa meuhutang wie uneun.\nDjinoë ka han ék djibajeuë hutang njan njang gob tunggèë ban saboh dônja. Nanggroë Djawa njan djitjok lé Beulanda djameun deungon hana muprang. Djawa djidjok droëdjih mantong. Watèë Iheuëh njan, pulo Djawa njan meutuka djaroë nibak peundjadjah Beulanda keu peundjadjah Inggréh. Teuma, djibri pulang keulai lé Inggréh keu Beulanda. Beulanda djidjadjah Djawa 350 thôn. Bak watèë bangsa Djawa dan nanggroë Djawa meu tuka-tuka djaroë nibak saboh peundjadjah keu peundjadjah njang laén njan, geutanjoë bansa Atjèh dan nanggroë Atjèh teutap meurdéhka sabé.\nDeungon ta peugisa keumeurdéhkaan geutanjoë, maka akibat prang deungon Beulanda ka pulén bandum, dumpeuë njang gadoh ka meugisa, peuë njang singèt ka santeut, peuë njang rhôt ka ta peuë ék teuma.\nPenulis : wali Neugara Atjeh Meurdehka\nTeungku Muhammad Hasan Tiroo\nDi salin ulang oleh : Guree Rahman samudra pasee, 26 maret 2016\nFoto bersama delegasi Asnlf dan mantan serdadu marsose di Belanda.\naceh bersimbah darah Belanda Catatan wali


Ka Nasib, Buka Puasa Sajan Presiden Jokowi Pak Nova Duek Bak Meja 02 - NASAJA BERITA\nHome › Aceh › gubernur aceh › Jokowi › Nova Iriansyah › Presiden RI\nKa Nasib, Buka Puasa Sajan Presiden Jokowi Pak Nova Duek Bak Meja 02\nNasaja Berita - Banda Aceh, Uroe Jeumeu'at tanggai 24 baroesa, Pak Plt na geujak buka puasa u Jakarta sajan Presiden Jokowi. Ateuh undangan dari Kamar Dagang dan Industri Indonesia, KADIN ji kheun, meunyo di Aceh Mualem keu ketua, meunan info nyang troh bak punyung Apa.\nSinan lam poto leumah Pak Plt geuduek deungon anggota DPR RI, Teuku Rifki Harsya. Nyang dua droe teuk hana Apa turi. Nyan TRH pih Apa turi, seubab seureng meukalon bak seupaduk ngon baliho di Banda Aceh seulama kampanye. Dan na kalender gamba gobnyan lom si on di rumoh.\nLeumah lam poto ureung sok bajee puteh mandum. Ka meunan ada sang bak hie.\nJadi meunurot Apa baca bak LiputanAceh Pak Presiden ka teulat bacut troh. Ka poh 17 lewat, karap jeut buka puasa. Na meuntroe-meuntroe sit meupadum droe sajan Jokowi.\nTeuman nyang paih that lumboi meja keu pak Plt Gubernur Aceh 02 meunan. Na can icaih Pak Jokowi sang, seubab yang duek bak meja 02 nyan Plt Gubernur Aceh. Pemimpin daerah nyang di daerah nyan, meutimphan Jokowi lam pilpres baroesa. 14, seukian persen sagai suara. Bah pih lam jumlah hana meusabih keucamatan di Jawa Tengah pih. Tapi lam persen meuhie ju leumoh meunan.\nTeuman aleh ek teuingat keunan di Pak Jokowi hom geuh. Meunyo teuingat dan jiteumee seupaning ka paloe teuh. Meukeut'eut sang rasa bu watee geupajoh. Tapi yakin bak ta eu hie, Pak Jokowi hana meunan ureung jih. Seulow mantong, geu khem-khem keudroe geuh lagee biasa. Nyan mandua boh sang nyan mantong haba sang. Bek that neupeuseuriuh droe bak ayat nyan. Nasaja kiraju.\nDan ureung-ureung nyang duek sinan aleh ek na teuingat keunan pih hom. Kadang watee teuingat geukhem-khe, sidroe atawa sit geupeuget kra sabee droe hinan seubab paih that meuteume lumboi meja. Ka nasib kiraju. Ta ingat jinoe ka meuhie lucu.\n0 Response to "Ka Nasib, Buka Puasa Sajan Presiden Jokowi Pak Nova Duek Bak Meja 02"


Bak Budik Geuh Di Matangkuli, Moto L300 Gadöh Lam Garasi - NASAJA BERITA\nHome › Aceh Utara › Matangkuli › Pancuri Moto\nBak Budik Geuh Di Matangkuli, Moto L300 Gadöh Lam Garasi\nNasaja Berita - Aceh Utara, Alah ma beh teuh jiteume gadöh moto L-300 kiraju di Matangkuli, Aceh Utara, bak uroe Jeumeu'at beungoh tanggai 13/9/2019 baroe.\nMoto L300 pick up nyang jibaplueng le pancuri, alah kon moto L300 penumpang, meuhan ka meusigo ngon-ngon ureung lam moto gadoh, nyan na pu teuh lom neukiraju.\ngeupeugah le pak kapolsek Matang Kuli, Iptu Sudiya Karya, watee geujak lapor bak peulisi le korban nyan, geupeugah le nkorban baro sadar ka tan le moto seukitaran poh 7 beungoh. padahai garasi teumpat geukeubah moto jarak jih ctok 15 mete sagai dari rumoh korban, nyakni bang Burhanuddi, wargagampong Mee, Kecammatan Matangkuli, Aceh Utara.\n"Jadi, kunci peukaet pinto nyan meunurot geuduga jireuloh le pancuri, moto jibaplueng ju hana meuhoe." Kheun Iptu Sudiya nyan.\nmeunan lheuh na laporan, langsong ju jitren pasukan dari Polsek untuk jak olah TKP, ji pareksa keunoe keudeh pu-pu nyang mungken jilhoh.\n"Laporan ka na bak kamoe, jinoe, kajeut nyan keu bahan untuk taseulidiki leubeh lanjut." Kheun Pak Kapolsek nyan.\nNasaja kiraju, moto gadoh, honda jicue, bhan moto jibahu. Nyan nah ta teumeung pancuri budok nhyan, bak kok jih ta peuduek ngon cabeung geurundong pateun, ukuran beu bek le jituri sarie. That meujajah buet kiraju.\nmeunan Apa baca bak AJNN nyang geutuleh le Kak Sarina beuklam wate meuayang-ayang ngon Da Mulah.\n0 Response to "Bak Budik Geuh Di Matangkuli, Moto L300 Gadöh Lam Garasi"


Tunisia (Bahsa Arab: تونس, Republic of Tunisia, الجمهورية التونسية) nakeuh saboh neugara nyang na di kawasan Afrika Utara.\nThe Tunisian Government Portal (Bahsa Arab)\nThe Tunisian Government Portal (Bahsa Peurancih)\nThe Tunisian Government Portal (Bahsa Inggréh)\nAfrika nakeuh beunuwa paléng rayek keuduwa di dônya ngön paléng le ureuëng lheuëh Asia. Luwaih wilayah 30.224.050 km2 rôh lam nyan pulo-pulo silingkajih. Meusaho 6% bak jeumeulah luwah ruëng dônya. Ngön 1,0 miliar ureuëng duëk, nyan jeut jipeuna 15% nibak ureuëng duëk lam dônya nyoë. Afrika ban silingkajih dikeuliléng le La'ôt Mèditerania röt barôh, lom na chit Terusan Suèz ngön La'ôt Mirah man sipanyang semenanjung Sinai röt timu laôt. Beunuwa nyoë chit rôh Madagaskar lom pulo-pulo la'én. Jinoë hat di Afrika kana 54 neugara nyang ka jiakô meudèëlat peunoh.\nNeugara-neugara nyang rôh lam kawasan Afrika Utara nakeuh:\nTunisiaMeujan, neugara-neugara nyoë geupeurôh cit lam kawasan Afrika Utara:\nAljazair (Bahsa Arab: الجمهورية الجزائرية الديمقراطية الشعبية- Bahsa Peurancih: Algérie. République algérienne démocratique et populaire- Bahsa Tifinagh: ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ), raseumi Republik Demokratik Rakyat Aljazair nakeuh saboh neugara nyang na di kawasan Afrika Utara ngon pante Mediterania. Nang nanggroe Aljazair nakeuh banda Al-Jazair. Aljazair nakeuh nanggroe deungon sistem republik presidensil. Beunagi wilayah geuh dari nyang rayek nakeuh 48 wilayah (propinsi), 553 dairah (distrik), 1541 balad (mukim). Ngon le ureueng duek leubeh nibak 37 juta, Aljazair nakeuh neugara paleng le ureueng duek ke 34 di bumoe. Sonatrach, badan useuha minyeuk neugara nyoe nakeuh badan useuha nyang paleng rayek di Afrika. Aseuka Aljazair nakeuh nyang rayek keu 2 deungon dana paleng le di Afrika.Deungon total luwaih 2.381.741 km kuadrat, Aljazair nakeuh neugara deungon rayek keu 10 di bumoe, paleng rayek cit di Afrika ngon Mediterania. Neugara nyoe meuceue deungon Tunisia di timu la'ot, libya di timu, Maghribi di barat, Sahara Barat, Mali, ngon Mauritania di daya, Niger di teunggara, ngon La'ot Mediterania di utara. Aljazair nakeuh neugara anggeeta OIC, Uni Afrika, Liga Arab, OPEC, PBB, ngon nakeuh sabok nibak neugara nyang peuphon Uni Arab Maghreb.\nKeureuma (nan Latin: Phoenix dactylifera) nakeuh saboh rupa bak kayèë nyang boh jih jeut tapajôh. Nan bahsa Acèh kadang meunè nibak bahsa Peureusi: خرما. Bak keureuma le udép di wilayah meu'akeulém thô lagèë gurôn. Boh keureuma kayém geumeukat bak peukan lam buleuën puwasa (Ramadhan) saweuëb èhwai pajôh boh keureuma watèë buka puwasa nakeuh sunnah.\nMeunara nakeuh geudông manyang nyang na di meuseujid seubagoë teumpat peudeungo su bang u masyarakat oh ka trôh watèë seumayang.\nTunis nakeuh nang nanggroe di Tunisia.


Efesus 6 (ACEH)\n1Aneuëk-aneuëk! Sibagoe murit Almaseh, taát kheueh keu ureuëng tuha gata, sabab nyang kheueh nyang patot gata peubuet.\n2"Horeumat kheueh keu bapak ngon ma gata" na kheueh peurintah nyang paleng phon nibak Allah ngon janji Gobnyan,\n3na kheueh "Mangat gata mubahgia dan panyang umu gata di bumoe".\n4Syedara-syedara nyang jeuet keu bapak! Bék kheueh gata peusakét aneuëk-aneuëk gata leubeh nibak patot sampoe aneuëk gata nyan beungéh. Seubalek jih, peurayeuk kheueh aneuëk gata nyan ngon iétikeuet nyang jroh dan peungajaran nibak Tuhan.\n5Syedara-syedara nyang jeuet keunamiet! Turot kheueh peurintah po gata nyang na lam donya nyoe. Peubuet kheueh nyan ngon peurasaan horeumat dan patuh lom ngon keubiet-keubiet siulah-ulah gata peubuet nyan keu Almaseh keudroe.\n6Bék kheueh gata peubuet nyang jroh nyan meunyoe gata jijaga, teuma keumeuteumé jipujoe lé manusia. Teuma bah kheueh gata peubuet sibagoe namiet Almaseh nyang teungoh teuseutôt keuheundak Allah ngon sipeunoh até.\n7Buet nyang gata peubuet sibagoe namiet nyan, bah kheueh gata peubuet ngon até nyang mangat siulah-ulah Tuhan kheueh nyang gata layani, dan bukon teuma manusia.\n8Ingat kheueh bahwa tieb-tieb ureuëng, bah kheueh namiet meunan cit ureuëng meurdehka, teuma jiteurimong nibak Tuhan keuhai-hai nyang jroh nyang jipeubuet nyan.\n9Syedara-syedara nyang jeuet keu po! Bah kheueh gata meusikeub lagée nyan cit teuma ateueh namiet-namiet gata. Bék lé gata peuguna ancaman-ancaman. Ingat bahwa gata dan namiet-namiet gata nyan, saban-saban na saboh po, Gobnyan na kheueh Tuhan nyang na lam syeuruga. Gobnyan hana geungieng muka.\n10Akhé jih, bah kheueh gata teuga ngon teunaga nyang gata teumé nibak kuasa Tuhan, sabab gata meusaboh ngon Gobnyan.\n11Peuguna kheueh banmandum peuleungkapan prang nyang geubri lé Allah keugata, mangat gata hase meuteun talawan siasat-siasat nyang lisek nibak Iblih.\n12Sabab tanyoe meujuang kon talawan manusia, teuma talawan teunaga banmandum jén-jén nyang jikuasa jamén nyang jeuhet nyoe. Tanyoe talawan teunaga roh-roh jeuhet nyang kuasa ruweueng angkasa.\n13Sabab nyan, jinoenyoe, peuguna kheueh banmandum peuleungkapan prang Allah, mangat bak uroe nyang jeuhet gata hase talawan watée jiseurang lé musoh. Dan watée gata ka lheueh meujuang sampoe akhé, gata mantong teutab gagah peukasa.\n14Bah kheueh gata siab sabe. Peuguna kheueh keuseutiaan gata ubak Allah sibagoe taloe keuieng, dan jujoe sibagoe bajée beuso gata.\n15Bah kheueh keurilaan até gata tapeusampoe Haba Gét nyang teuba ubak seujahteura jeuet keusipatu gata.\n16Tieb-tieb watée peuguna kheueh peucaya gata ubak Tuhan sibagoe sinjata tangkesan gata; ngon iman nyan gata hase tapeulon banmandum aneuëk panah meuapui nyang teuka nibak sijeuhet.\n17Cok kheueh keuseulamatan sibagoe tupi beuso, dan feureuman Allah sibagoe peudeueng nibak Roh Allah.\n18Peubuet kheueh banmandum nyan sira meudoá keuteulakée tulông ubak Allah. Bak tieb-tieb keuseumpatan, meudoá kheueh lagée Roh Allah geupimpén gata. Bah kheueh gata sabe lam keuadaan waspada dan bék meunyeurah. Meudoá kheueh sabe keubanmandum umat Po teu Allah.\n19Dan meunan cit meudoá kheueh keu ulôn cit teuma, mangat bak watée peugah haba, Allah geubri ubak ulôn tutoe kata nyang paih. Dan mangat ulôn ngon beurani hase ulôn peugah rahsia Haba Gét nyan.\n20Sabab lé Haba Gét nyan, ulôn ka jeuet keusidroe utosan, dan bak watée nyoe kana lam peunjara. Meudoá kheueh mangat ulôn kujeuet peugah haba keuhai Haba Gét nyan, lagée toh ulôn harôh meututoe haba.\n21Tikhikus, syedara tanyoe dan peulayan nyang seutia bak buet Tuhan, teuma jijak peugah ubak gata keuhai peue mantong teuntang ulôn, dan mangat gata tateupeue keuhai ulôn dan buet ulôn.\n22Nyang kheueh sabab jih ulôn utus jihnyan keugata keujipeugah keuadaan kamoe keugata banmandum, mangat até gata rayeuk.\n23Seumoga Allah Bapak, dan Tuhan Isa Almaseh geupeumungken banmandum jeumaáh keu meusaboh dan saléng lam gaséh sayang dan teutab peucaya ubak Almaseh.\n24Seumoga Allah geubri beureukat ubak Gata mandum nyang teugaséh ubak Tuhan tanyoe Isa Almaseh ngon gaséh nyang hana hase teupeulon.


Selasa, 28/05/2019 - 21:08 WIB\nBecak meusen ngom buso nyang dicu uleh si RHS. Foto: Ist.\nACEHTREND.COM, Blangpidie- Sidroe aneuk muda nyang nan geunanto siat RHS (29) asai Gampong Padang Baru, Kecamatan Susoh, dibeureukah polisi. Si gam nyan didrop uleh seubab dicu buso nibak gudang Bupati Abdya.\nDipeugah uleh polisi, RHS dipeuaman uleh polisi kareuna dijak cu buso bak nibak gudang pupok urueng lumboi sa di sideh. Gudang nyan na di Gampong Iku Lhung, Kecamatan Jeumpa, Abdya.\n“RHS dicu buso bak gudang Pak Bupati Akmal Ibrahim. Ka tapeu aman u Mapolres Abdya,” geupeugah uleh Waki Ule Polisi Abdya, Kompol Ahzan, SIK. Peuneugah gobnyan geutuleh lam seunurat yang teuka nibak wartawan aceHTrend, Seulasa (28/5/2019).\nAhzan geupeugah, si RHS diceumeucu nibak uroe Seulanyan, 27 Mei 2019, nibak poh 18:35 WIB.\n13/10/2021 - 11:07 WIB\nBut ceumeucu nyan buco, kareuna sigohlom dipeubut but jahe nyan, na sidroe tukang jaga gudang nyan meurumpok bak ra-uh deungon si RHS. Siploh minet lheuh nyan si tukang jaga gudang nyan digisa lom nibak teumpat nyan. Dikalon teuk si RHS teugoh dipeusapat buso dipeuduk lam becak. Hana dipreh singoh, sigra ditop pinto gudang dan dikurong pancuri nyan lam gudang.\nLheuh dikurong RHS, si gam nyan dijak peugah bak urueng lingka bahwa na pancuri lam gudang. Sigra urueng meukumpoi keunan geujak drop pancuri bulut nyan.\nLheuh geudrop, si RHS sigra geujak intat u kano polisi Kecamatan Blangpidie. Di sideh jih sigra dipareksa dan kemudian diba u Mapolres Abdya.\nBarang bukti nakeuh lhe krek buso baja, tujoh krek buso laen, dan saboh becak meusen. Yum rugoe po gudang lheuh dikira-kira nakeuh sijuta Rupia.\nTags: Basa acehpancuri buso


Gara-Gara Bijeh Pade IF8, Geuchiek di Aceh Utara Ka Lam Penjara - NASAJA BERITA\nHome › Aceh › geuchiek › lhokseumawe › nasaja\nGara-Gara Bijeh Pade IF8, Geuchiek di Aceh Utara Ka Lam Penjara\nNasaja Berita - Lhokseumawe, TIm penyidik Polda Aceh ka jiteutapkan Geuchiek Gampong Meunasah Rayek, Nisam, Aceh Utara deungon inisial M seubagoe tersangka jak publoe bijeh pade hana merek, nyakni IF8.\nGeuchiek nyan nakeuh Direktur PT Bumades Nisami jiddroep le peulisi lheuh jiteutapkan seubagoe tersangka bak uroe Lasa 23/7 baroe. Langsong jitheun di Mapolda Aceh, di Banda Aceh.\n"Nyo beutoi, phon jih bak 22 Juli baroe Tgk M jimeuhei untuk jipareksa seubagoe saksi. Ban seuleungoh jih ka jitetapkan keutersangka dan langsong jitheun sinoe bak Polda, Banda Aceh." Kheun Direktur Eksekutif Koalisi NGO HAM Aceh, Zulfikar Muhammad nyang geudampingi tersangka nibak uroe Rabu 24/7 bunoe.\nSampoe inoehat, kheun Zulfikar, ihak ureung nyan akan geulakukan pendampingan hukom dan rencana lam watee toe nyoe akan geuusulkan peutanggoh penahanan ateuh tersangka nyan. Seubab meunurot gobnyan lam hai nyoe, hana meusaboh pihak pih nyang theun rugoe deungon bijeh pade IF8 nyan.\nJadi lam hai nyoe seubeutoi jih soe nyang rugoe, masak tok gara-gara berinovasi bsa jidroep, jipidnakan. jadi lam hai nyoe tanyoe kakeuh hanjeut ta berinovasi." Ungkap Zulfikar nyan.\nSeuharoih jih dinaih teukaet ikot lam dampingi, jak peungon dan bantu, meunyo memang hana sertifikat maka beujibantu peugot sertifikat, kon malah jijak sak lampeunjara lagee nyoe.\n"harapan kamoe paleng han, keupala poemerintahan, lam hai nyoe gubernur kajeut seutop ju peukara nyoe. Seubab nyoe laporan dari kementrian Pertanian meulali Dinaih Pertanian dan Perkebunan Aceh u Polda Aceh." Sambong gobnyan.\nPihak ureung nyan mantong brat geuharap supaya kasuih nyoe jeut jihentikan. Samoe uroe nyoe gobnyan mantong di Mapolda Aceh ngon geuchiek nyang ka jidroep,\n"Lon seulaku pendamping akan meuikot kiban proses hukom nyang ka meulaku. Seubab kamoe nyang meurasa rugoe meunyo lagee nyoe cara." Kheun gobnyan lom.\nMeunan Apa baca bunoe lheuh Mugreb bak AJNN nyang geutuleh le kak Sarina.\nNasaja kiraju, macam bagoe, troh bak peukara bijeh padee ka suah eh lam penjara. That yoe teuh lawet nyoe neukiraju.\n0 Response to "Gara-Gara Bijeh Pade IF8, Geuchiek di Aceh Utara Ka Lam Penjara"


1 Korintus 6 (ACEH)\n1Pakon na lamkawan gata jijeuet ba ubak hakém nyang hana jituri keu Allah, gata jakgadu syedara gata nyang seuiman, meunyoe jihnyan jimeudakwa ngon syedara jih nyan? Pakon jihnyan hana jilakée umat Allah nyang peuseuleusoe peukara jih nyan?\n2Peu kheueh gata hana tateupeue bahwa umat Allah teuma jipeusidang donya nyoe? Ngon lagée nyan, meunyoe keubiet gata keuneuk peusidang donya nyoe, peu kheueh gata hana hase gata peuseuleusoe peukara-peukara peungadelan nyang hana meumakna?\n3Peu kheueh gata hana tateupeue bahwa tanyoe teuma tapeusidang malaikat-malaikat? Leubeh-leubeh lom peukara-peukara udeb tieb-tieb uroe!\n4Teuma meunyoe teuka peukara-peukara nyang lagée nyan, peu kheueh gata gadu bak ureuëng-ureuëng nyang sagai-sagai hana jabatan lam jeumaáh?\n5Biet-biet malée that! Teuntée lamkawan gata na ureuëng nyang leubeh bijaksana keu jipeuseuleusoe hai-hai nyang na hubongan ngon seuliseh paham ngon syedara-syedara sabe ureuëng Kristen!\n6Nyang na teuka meubalek sidroe ureuëng Kristen jijak bak ureuëng nyang bukon Kristen keu jijak gadu peukara jih keuhai syedara jih nyang Kristen!\n7Bék jak meupeukara bak ureuëng nyang kon Kristen; ngon na seuliseh paham sabe keudroe-droe gata nyan pih ka jeuet keutalo nibak gata. Leubeh gét gata jipeubuet hana ade, atawa jipeurugoe!\n8Teuma rupari gata keudroe nyang peusaneut ateueh ureuëng laén ngon hana ade. Gata keudroe teuma nyang peurugoe ureuëng laén. Dan nyan gata peubuet ateueh syedara-syedara gata seuiman!\n9Peu kheueh gata teupeu bahwa ureuëng-ureuëng nyang hana jipatéh kheun Allah, hana teuma jeuet keu anggota umat Allah? Bék keunong peungeuet! Ureuëng-ureuëng nyang peubuet cabui, ureuëng-ureuëng seumah beurala, nyang meumukah, nyang peubuet-buet nyang that-that malée ateueh ureuëng sabe jeunéh,\n10nyang ceumeucue, nyang leuha, tukang mabök, nyang galak peubrok ureuëng laén, dan ureuëng nyang meulakée ngon paksa atra ureuëng laén !!-- banmandum ureuëng nyang lagée nyan hana teuma jeuet keuanggota umat Allah.\n11Na meupadub droe lamkawan gata yoh ilée na nyang peubuet lagée nyan. Teuma jinoenyoe gata teupeugah ka gleh nibak desya. Gata ka jeuet keu milék Allah nyang khusos. Gata ka gét lom teuma ngon Allah, sabab gata meuiman ubak Tuhan Isa Almaseh dan kareuna kuasa Roh nibak Allah geutanyoe.\n12Na nyang peugah bahwa soemantong ureuëng jeuet jipeubuet ban galak droe. Teuma nibak ulôn hana banmandum nyan meuguna. Ngon lagée nyan bah kheueh ulôn nyoe jeuet lôn peubuet peue mantong, teuma ulôn teutab hana lôn peubiyeu droe ulôn jikuasa lé peue mantong.\n13Na cit nyang peugah bahwa peunajoh keu asoe pruet, dan pruet teukeubah keu peunajoh. Teuma bandua nyan geusampôh lé Po teu Allah. Tuboh manusia hana jeuet teupeuguna keu teupeuna hubongan nyang cabui, teuma na kheueh keuteupeutimang Tuhan. Dan Tuhan teuma geupeulara tuboh nyan.\n14Allah ka geupeu udeb Tuhan Isa Almaseh nibak maté, meunan cit ngon Allah geupeu udeb tanyoe ngon kuasa Gobnyan.\n15Syedara-syedara tateupeue bahwa tuboh gata nyan na kheueh anggota tuboh Almaseh. Ngon lagée nyan, peu kheueh jeuet lôncok saboh anggota tuboh Almaseh laju lôn peujeuet keuanggota tuboh sidroe inong jeuhet? Sagai-sagai hán jeuet!\n16Atawa mungken gata gohlom tateupeue bahwa ureuëng nyang meumukah ngon sidroe inong jeuhet, ureuëng nyan ka jeuet meusaboh ngon inong jeuhet nyan! Sabab lam Alkitab na teutuléh lagée nyan, "Manduanyan ka jeuet keusaboh."\n17Teuma ureuëng nyang peusaboh droe ngon Tuhan, Roh Tuhan ngon roh ureuëng nyan ka jeuet meusaboh.\n18Peujiôh kheueh buet-buet nyang cabui. Sabab mandum desya laén nyang jipeubuet lé gob, jeuetjih diluwa tuboh ureuëng nyan. Teuma keu ureuëng nyang peubuet cabui, nyan saban cit ka jipeubuet desya ateueh tuboh jih keudroe.\n19Gata harôh tateupeue bahwa tuboh gata na kheueh teumpat tinggai Roh Allah. Rohnyan tinggai lam tuboh gata. Dan Allah keudroe kheueh nyang bri Roh nyan keu gata. Droe Gata nyan kon atra gata. Nyan atra Po teu Allah.\n20Allah ka geubloe gata dan ka geubayeue ngon lunaih. Sabab nyan, peuguna kheueh tuboh gata lagée nyan bagoe sampoe Allah teupeumulia.


Prang Hattin - Wikipèdia bahsa Acèh, ènsiklopèdia bibeuëh\nSaboh nibak Prang Salib\n4 Buleuën Nam 1187\nHattin, toë Tiberias\n32°48′13″N 35°26′40″E / 32.80361°N 35.44444°E / 32.80361; 35.44444Coordinates: 32°48′13″N 35°26′40″E / 32.80361°N 35.44444°E / 32.80361; 35.44444\nMeunang mutlak Wangsa Ayyubiyyah\nPihak nyang meuprang\nOrdo Santa Lazarus\nKerajeuën Antiokhia Ayyubiyyah\nGuy di Lusignan #\nRaymond III di Tripoli\nBalian di Ibelin\nGerard de Rideford #\nRaynald di Châtillon #† Saladin\n17,000 men Light\nPrang Hattin nakeuh saboh prang nyang keujadian bak 4 uroë buleuën Nam thôn 1187 atawa bak buleuën puasa thôn 584 Hijriyah. Prang nyoë geuturi cit ngon nan Prang Lungkè Hattin saweuëb teumpat keujadian prang nyan na bak puncak Hattin nyang ka gadoh. Prang nyoë nakeuh prang antara teuntra Islam di meuyub panglima rayek Salahuddin al-Ayyubi geulawan teuntra Salib nyang na lam Keurajeuën Yerussalem.\nTeuntra Islam nyang geupimpin lé Salahuddin ka geupeutalô teuntra Salib lam prang nyan. Ramè that teuntra Salib nyang maté lam prang nyoë, ngon ramè cit nyang ceudra ka sampoë awaknyan hana teuga lé keu dijak meuprang lom lheuëh talô masa nyan. Meuseubab ngon talô lam prang nyan, ureuëng Islam ka meutamah jitakôt lé teuntra Salib seubagoë saboh aseuka militè nyang that hayeuë di tanoh suci. Lhèë thôn lheuëh nyan, banda Yerusalem nyang ka 100 thôn jikuasa lé teuntra Salib deungon prang nyan ka meuhasé geureubôt keulayi keu ureuëng Islam. Nyan nakeuh seujarah talô go keu lhèe teuntra Kristèn lam prang Salib.\n1 Teumpat Keujadian\n2 Punca Keujadian\n3 Keujadian Prang Hattin\nTeumpat Keujadian[andam | andam nè]\nPrang Hattin lam naseukah abad keu-15\nKeujadian prang Hattin nyan nakeuh toë ngon tasék Tiberias nyang bak uroë nyoë na bak da'irah nyang jikuasa lé Israel. Mideuën prang, toë ngon gampông Hattin, saboh tanoh luwah meubukét-bukét nyang na nibak ruweuëng ceureulông. Jameun da'irah nyan geukheun nan ngon Lungkè Hattin. Neuduëk teumpat nyan na bak rot uëh jak antara Tiberias ngon Akkra blah rot timu. Geupeunan rot uëh nyan lé ureuëng Arab Darb al-Hawarnah, dilèe kon rot uëh nyan nakeuh saboh rot uëh peunténg nyang jipeugot lé Bansa Rôm. Rot nankeuh ureuëng Rôm meujak di timu u barat nanggroë Yordania antara La'ôt Galilia ngon panté Mediterania.\nPunca Keujadian[andam | andam nè]\nGuy Lusignan jeuët keu raja Jerusalem bak thôn 1186. Lusignan jeuët keu raja lam hak peurumohjih putroë Sibilla. Masa nyan ban lheuëh maté aneuk agam Sibilla Baldwin V, siyasat nanggroë keurajeuën Yerusalem bicah antara dua boh peureuté. saboh peureuté nakeuh nyang jiangkèe lé mahkamah keurajeuën, lam kawan nyan na Guy Lusignan, Sibilla ngon ureuëng nyang ban teuka keunan lageè Raynald de Chatillon nyang saban pakat ngon Gerard Ridefort seureuta rôh cit Peujuang Templar. Salang saboh peureuté teuk nakeuh peureuté ulèë balang nyang jipimpin lé Raymond III nyang seugolom nyan jeuët keu ulèe balang Tripoli masa raja Baldwin V. Peureuté ulèë balang nyan that jiteuntang peukara Guy Lusignan jipeugot droe keu raja. Raymond III that bancijih jikalon ramè that ulèë balang ubeut nyang laju ngon bagah-bagah jibungka u Yerusalem meujak bri hôreumat keu Guy Lusignan. Ngon seubab nyan lé Raymond III jipeusiep saboh kawan teuntra keuneuk meupeubateuë Guy Lusignan duëk keu raja. Peukara nyan jithèe lé Guy Lusignan, ngon meunan laju jipeusaho lé jih teuntra nyang dong rot jih ngon niët meujak keupông kuta Tiberia bak teumpat teuntra Raymond meupeusapat droë. Teuntra nyang ramè nyan ka meukeuë-keuë bak saboh palôh antara bineh kruëng Yordan ngon tasék Tiberia. Teuma prang nyan dudoë han jadèh saweuëb ka jipeudamè bandua boh kawan teuntra nyan lé sidroë pangiran Balian Ibelin.\nBak teumpat la'én yôh masa nyan, bubé na nanggroë Islam ka meusaboh lam masa siplôh thôn antara 1170 M sampoë 1180 M geupeusaho lam saboh seuëh dèëlat Islam lé Sultan Salahuddin al-Ayyubi. Watèë nyan Salahuddin nyang phôn-phôn geumat jabatan sidroë gubernur di nanggroë Meusé, ngon bak thôn 1169 geuraseumi jeuët meuntroë Sultan bak nanggroë Meusé ngon Suriyah. Watèe pusat peumeurèntah nanggroë geupinah u Damsyik bak thôn 1174, Salahuddin geuangkèë seubagoë sôleutan barô ngon geuraseumi nanggroë lam kuasa wangsa Ayyubi. Bak thôn 1176 Salahuddin meuhasé geureubôt banda Halab, meutamah lom ngon banda Mosul bak thôn 1183. Meunankeuh ngon seubab nyan Keurajeuën Yerussalem ka jeuët bak teungoh-teungoh lam lungkiëk nanggroë nyang na lam saboh kuwasa sultan Islam. Seugolom meusaho meunan lé teuntra Salib na cit jipeutalô Salahuddin lam Prang Montgisard thôn 1177, bak awai thôn 1180 antara Salahuddin ngon teuntra Salib geupeugot saboh janji damè hana meuprang. Tapi meunan janji damè nyan jilangga cit lé Raynald Chatillôn, awaknyan ka jisrang saboh kafilah muslim nyang pah geulingkeuë bak binèh ceuë Jerusalem di binèh kruëng Yordan. Mandum ureuëng Islam nyang na lam kafilah syahid jipoh lé teuntra Salib nyang jipimpin lé Raynald. Na lam kawan syuhada nyang jipoh nyan sidroë ureuëng inong, adoë Sultan Salahuddin. Seubab nyankeuh. janji damè nyang geupeugot yôh thôn 1180 jeuët keu bateuë. Raynald pih meutamah hana jithèe droë, ngon jigeureutak lé jih keuneuk jak srang Meukah.\nBak Buleuën Peuët thôn 1187, Raymond III jimeudamè lom ngon Salahuddin. Lam janji damè nyan geupeuidin lé Salahuddin keu meujak kirém saboh kawan teuntra u Galilia. Bak watèe nyan nibak rot rancana keuneuk jak teuntra Salib nyan na lam kuasa teuntra Islam. Ban lagèë geuatô lam janji damè, keu bèk jeuët prang antara dua pihak nyan, bubé na teuntra Islam geuminah dilèë si'at nibak rot uëh nyang keuneuk dijak teuntra Raymond. Reuncana nyang meupakat antara Raymond III ngon Salahuddin nyan pih dudoë kaco cit. Seubab na saboh kawan teuntra salib nyang jiba lé Balian Ibelin han jideungo lagèë asoë janji nyang ka geuakô lé Salahuddin ngon Raymond. Teuntra nyang jipimpin lé Balian nyan jipeurèntah lé Raymond bék teubiët dilèë di kuta awak nyan di Aufa sampoë teuntra Salahuddin geuminah di rot uëh awak nyan. Seubab han jideungo peurèntah nyankeuh, lé Salahuddin laju geupeusaho ban dum aseuka Islam keu meujak prèh teuntra salib nyang ka meulanggéh asoë janji damè. Bicahkeuh masa nyan prang ubeut bak saboh mata ië toë Nazareth antara teuntra salib nyang keuneuk jak u Galilia lawan teuntra Islam nyang geupimpin lé Al-Afdhal Bin Salahuddin bak 5 uroë buleuën Limöng thôn 1187. Hasé jih bubé na teuntra salib nyan ka geupeuhancô lé teuntra Islam. Ban jikalon meunan ka keujadian lé Raymond laju jipiké lé jih nyoë ka hana cara lé meukon keubit-keubit meuprang awaknyan lawan teuntra Islam. Keu peujak meukeusud nyan Raymond jipeugot damè ngon Guy Lusignan. Awaknyan dua jipeusapat mandum teuntra keurajeuën Yerusalem lam saboh aseuka nyang na jeumeulah 20.000 droë keuneuk jak meurumpok teuntra Islam nyang ka awai kon meusapat geupimpin langsông lé Salahuddin Al-Ayyubi.\nKeujadian Prang Hattin[andam | andam nè]\nSalahuddin geudrop Guy Lusignan 'oh lheuëh Prang Hattin (gamba geurika lé Said Tahsin ureuëng Syria)\nNibak akhé buleuën Limöng Salahuddin ka hasé geupeusapat teuntra lam jumeulah nyang paléng nibak nyang ka-ka lam seujarah angkatan prang gobnyan. Na jumeulah mandum teuntra Salahuddin bak watèe nyan 30.000 droë. Lam kawan rayeuk teuntra nyan na keuh 12.000 droë teuntra kavaleri. Mandum teuntra nyan geupeusaho ilèe di Tal Ashtara ngon tujuan geuneuk jeumeurang kruëng Yordan bak 30 uroë buleuën Nam. Di pihak teuntra Salib na meusapat teuntra lam jumeulah kureuëng nibak teuntra Salahuddin. Jumeulah teuntra Salib na 20.000 droë. Bah that leubèh kureuëng nibak teuntra Salahuddin, nyan pih nyang paléng that ramèe jumeulah teuntra salib ubé nyang ka tom jipeusaho lé angkatan prang Salib. Lheuëh damèe Raymond ngon Lusignan mandum angkatan Salib nyan meusapat toë banda Akkra. Lam peuneugah Iërupa, angkatan prang salib masa nyan na 10.000 droë teuntra biasa. Diluwa jumeulah nyan nakeuh teuntra kavaleri nyang jibantu lé teuntra panah dari kapai dagang Italia ngon nacit nyang ramèe lom teuntra jibayeuë lagèe Turcopole nyang jisiwa lé Raja Henry II dari Inggréh Na cit lam kawan nyan kawan teuntra Salib nyang ba pusaka Salib raya nyang jiba lé Uskup Akkra, seugolom nyan salib raya nyan na bak teumpat Patriark Heraklius Yerusalem.\nBak 2 uroë buleuën Tujôh, Salahuddin ka hasé geupeukaco Guy Lusignan sampoë Lusignan ka payah peutubiët teuntra jih dari mata ië nyang jijaga lé awaknyan di Safuriyah. Guy Lusignan bak watèe nyan meupisah ngon nang aseuka jih, meuhasé keuh jih nyan geudrop le teuntra Islam. Ramèe teuntra Salib nyang mate ngon nyang geutawan lé teuntra Islam. 3.000 droë seulamat ngon jipluëng u dalam kuta Tiberia. Ban ka meuhasé geureubôt mata ië nyang that peunténg nyan, Salahuddin laju geugrak teuntra gobnyan u seulingka kuta Tiberia.Ladôm nibak teuntra nyan geupeuduëk di Kafr Sabt. Bak watèe geukeupông kuta Tiberia nyan, hana reuda teuntra Islam geutimbak busu apuy u dalam kuta. Na meupadum uroë lagèe nyan sabé, ureuëng duëk lam kuta nyan mantong hana jitem talô cit lom. Lheuëh rubah saboh sagoë kuta meubarô keuh awaknyan jiseurah droë ngon mandum seunjata nyang na bak awak nyan.\nRhot kuta Tiberia, mandum ureuëng lam kuta nyan geutawan. Nyang ra'yat biasa ngon hana rôh lam prang geupeubibeuëh piléh keu dijak wèh u luwa wilayah dèelat keurajeuën Islam. Peureuté bangsawan ngon teuntra Salib na nyang geuteurimong jiteubôh lé keuluarga jih ngon payah tubiët cit awaknyan nibak wilayah Islam. Guy Lusignan, Raynald Chatillon ngon mandum teuntra Templar geuhukôm poh maté. Lheuëh nyan keuh meu akhé tarèh prang Salib II.\nPanorama bak teumpat nyang jeuët keu mideuën Prang Hattin jinoë\nNe[andam | andam nè]\n^ Konstam 2004, hlm. 133\n^ a b c d e Riley-Smith 2005, hlm. 110\n^ Madden 2005\n^ Konstam 2004, hlm. 119\n^ a b Madden 2000\n^ O'Shea 2006, hlm. 189\n^ O'Shea 2006, hlm. 190\n^ Nicolle, David (2011-12-20), Saladin, ISBN 9781780962368\nWikimedia Commons na mèdia nyang na hubôngan ngön: Battle of Hattin\nGeurumpok nibak "https://ace.bywiki.com/w/index.php?title=Prang_Hattin&oldid=104535"\nHana tamöng lom\nAndam seubagoë PDF\nMieng nyoe seuneulheueh geuandam bak 31 Buleuën Lapan 2017, poh 12.12.


Boat Rombongan Intat Linto "Meuhambo" di Laot Pulo Aceh - NASAJA BERITA\nHome › Aceh › Kecelakaan › nasaja\nBoat Rombongan Intat Linto "Meuhambo" di Laot Pulo Aceh\nNasaja Berita - Banda Aceh, Salah saboh boat nyang angkot rombongan intat linto meuhambo lam laot di kawasan Pulo Aceh bunoe uroe. Nyo Apa tuleh rombongan intat linto, tapi bisa jadi rombongan intat dara baro. Seubab lam berita bak AJJN nyang ji peu-ek le Tommy meutuleh rombongan pengantin. Teuman hana meuseubot pu keuh pihak dara baro atawa linto baro. Kakeuh ta cok keusimpulan blah pihak linto ju siat beh. Meunyo kon neu peugah kon, eunteuk ta edit. Nasaja kiraju.\nJumlah ureung lam boat nyan na 30 droe. Seudangkan jumlah boat nyang angkot ureung nyan 2 boh boat. Jumlah rombongan mandum 70 droe. Keujadian jih seukitaran poh seuteungoh 12 bunoe uroe. Rombongan dari Sabang. Nyan ban mangat jeulaih, suah ta peutron boh thek thok beupaih.\nMeunurot geusampaikan le Kepala Kantor SAR Banda Aceh, dua boh boat nyan ijak meuikot-ikot, teuman saboh boat meuhambo ji pok le riyeuk watee ka toe deungon pante, di arus Lampuyang, seukitaran 1 Mil. Man 30 droe meuhambo lam laot.\n"Info nyang ta teurimong le tanyoe na dua boh boat nyang ji jak meuandreng, teuman saboh boat tiba-tiba meuhambo." Kheun Pak Budiono\nKeu penyebab utama pakon boat nyan meuhambo hana jeut geupastikan lom le awak SAR.\n"Keu seubab utama hana lom ek tapastikan, pu keuh wap ji pok le riyeuk atawa leubeh ureung lam boat, sampe meuhambo." Meunan geujeulaihkan le Pak Budiono.\nTeuman man 30 droe penumpang lam boat nyan seulamat, seubab seumpat jitulong le boat nyang saboh teuk. Jinoe posisi awak nyan di Pulo Aceh teungoh preh jievakuasi.\nThat na teuh, bak jak intat linto abeh meuhambo ureung. Nyan keuh nyan resiko meunyo jak intat meu intat blah deh pulo. Bek neubayang keu beudak, sit ka abeh luntor mandum. Nyang ka pasti ilee hana meuteume pajoh kuwah beulangong rombongan kalinyo, keucuali geuteupu jak intat le poe rumoh keunan u bineh pante. Keu poto nyan ilustrasi sagai, seubab hana poto aseuli, kiban kondisi boat nyang ka meuhambo nyan.\n0 Response to "Boat Rombongan Intat Linto "Meuhambo" di Laot Pulo Aceh"


Bible verses on gratitude and thankfulness\nMeusyukoe kheueh ubak TUHAN tapeusampoe kheueh keubeusaran Gobnyan, tapeugah kheueh buet-buet Gobnyan ubak bansa-bansa. 1 Tawarikh 16:8\nMeusyukoe kheueh ubak TUHAN sabab Gobnyan jroh that; geunaséh Gobnyan keukai dan abadi. 1 Tawarikh 16:34\nTapeugah kheueh, "Ya Allah, Peuseulamat kamoe, neupeuseulamat kheueh kamoe nibak keukuasaan bansa-bansa dan neupeusapat kheueh kamoe lom mangat kamoe jeuet kamoe ucab syukoe dan kamoe pujoe nan Droeneueh nyang suci!" 1 Tawarikh 16:35\nUlôn rhah jaroe lôn tanda hana meusalah, dan ulônjak keulileng miseubah Droeneueh, ya TUHAN, sira lôn meuca-e ngon nyanyoe syuko, dan lôn peusampoe buet-buet Droeneueh nyang lumpah kagom. Zabur 26:6-7\nCa-e ngon nyanyoe keu uroe Sabat. Keubit jroh that teupeugah syuko ubak Droeneueh, ya TUHAN, dan teupujoe Droeneueh, Allah Nyang Mahamanyang; Zabur 92:1, 2\nJak geutanyoe tameuhadab ubak Gobnyan deungon ca-e lagu syukoe, meusurak geumbira keu Gobnyan deungon ca-e puja dan pujoe. Zabur 95:2\nTamong kheueh rot pintoe geureubang deungon ca-e lagu syuko, udalam peulataran Gobnyan deungon ca-e lagu puja ngon pujoe. Meusyuko kheueh ubak Gobnyan dan pujoe kheueh Gobnyan! Zabur 100:4\nBah kheueh awaknyan jilakée syukoe deungon jiba peuseumahan, dan jipeusampoe buet Gobnyan deungon lagu-lagu geumbira. Zabur 107:22\nMeuca-e kheueh deungon lagu puja ngon pujoe ubak TUHAN, peumeuén kheueh keucapi keu Allah geutanyoe. Zabur 147:7\nPeunduduek disinan jipujo Ulôn deungon meuca-e, dan seumurak meuhubo deungon geumbira. Ulôn peujeuet awaknyan jihoreumat lé ureuëng laén dan hana jihina, dan jeumeulah awaknyan meutamah le. Nabi Yeremia 30:19\nYa Allah, nyang geupujoe lé indatu lôn, Droeneueh lôn pujoe dan lôn peumulia. Sabab neubri ubak ulôn hikeumat dan teunaga. Peue nyang kamoe lakée ka Droeneueh peupeunoh. Dan jeunaweueb ubak raja ka Droeneueh tunyok." Daniel 2:23\nJeuet mantong tapeuseumah ruti sibagoe teurimong gaséh gata ubak Ulôn, dan jeuet mantong ta peugah haba nyang kon-kon bahwa gata ka taba sinamah peuseumahan! Pasti nyan kheueh nyang galak gata peubuet! Amos 4:5\nTeuma ulôn meuca-e lagu puja ngon pujoe keu Droeneueh dan ulôn peuseumah keureubeuen keu Droeneueh. Meubagoe janji lôn peubuet. Droeneueh kheueh TUHAN nyang peuseulamat." Yunus 2:9\nUlôn sabe lôn lakée teurimong gaséh ubak Allah keuhai gata, sabab gata katateurimong rakhmat nibak Allah meulalu Isa Almaseh. 1 Korintus 1:4\nBanmandum nyan na kheueh keu keupeuntengan gata. Sabab seumaken jai ureuëng nyang jirasa geunaséh Allah, seumaken jai teuma doá syukoe nyang jipeusampoe ubak Po teu Allah; ngon lagée nyan Allah jipeumulia. 2 Korintus 4:15\nBah kheueh até kamoe jipeuseudeh, teuma kamoe sabe lam geumbira. Kamoe deuh jih gasien, teuma kamoe ka kamoe peujeuet jai that manusia jeuet keu ureuëng kaya. Deuh jih kamoe hana sapeue na, teuma nyang sibeuna jih nibak kamoe dumpeue na. 2 Korintus 6:10\nNgon lagée nyan gata meuteumé dumpeue na lam sigala hai ngon lagée nyan gata sabe hase tameubri ngon murah até. Dan meuneubri-meuneubri gata nyang kamoe weuek-weuek keu ureuëng laén nyan, jeuet keusabab jai that ureuëng jilakée teurimong gaséh ubak Allah. 2 Korintus 9:11\nMeunan cit hana patot nibak gata tapeuteubiet tutoe haba nyang kutoe, nyang cabui dan nyang hana pantaih. Dan nyang sibiet jih bah kheueh gata peugah syukoe ubak Po teu Allah. Efesus 5:4\nPeuguna kheueh tutoe haba nyang na lam kitab zabur, ca-e puja ngon pujoe dan lagu rohani, bak tieb-tieb gata peugah haba. Bah kheueh gata ngon até nyang geumbira gata meulagu puja ngon pujoe ubak Tuhan. Sabe-sabe dan keuhai peue mantong, bah kheueh gata peugah teurimong gaséh ubak Allah Bapak, ateueh nan Isa Almaseh Tuhan geutanyoe. Efesus 5:19, 20\nBék kheueh khawate keuhai peue mantong. Lam hai-hai peue mantong. Lam sigala hai meudoá kheueh dan kirém kheueh meulakée gata ubak Allah. Peue nyang gata peureulée, bri tée kheueh nyan ubak Po teu Allah ngon cara gata peugah teurimong gaséh. Filipi 4:6\nUlôn peugah nyoe kon sabab di ulôn nyoe kakureueng sipeue-peue, sabab ulôn ka lôn meurunoe teurasa puih ngon peue nyang na. Filipi 4:11\ndan meu-ukeue lam Gobnyan. Bah kheueh gata tapeudong udeb gata ngon Almaseh sibagoe dasai jih. Bah kheueh gata seumaken tameuiman ubak Almaseh, meunurot peue nyang ka teupeurunoe ubak gata. Dan bah kheueh até gata bumangat that sira tapeugah teurimong gaséh. Kolose 2:7\nBah kheueh gata meudoá ngon khusyuék dan sabe siab waspada, sira gata peugah syukoe ubak Allah. Kolose 4:2\nPeue-peue mantong nyang geucebta lé Allah nyan gét, dan hana meusapeue pi nyang harôh teuanggab hareuem meunyoe ka teuteurimong deungon teupeugah teurimong gaséh ubak Allah. 1 Timotius 4:4\nAwaknyan geutawök, "Amin! Teupujoe kheueh Allah geutanyoe nyang agong dan bijaksana. Gobnyan patot teupeulimpah ngon tutoe haba syukoe dan horeumat. Gobnyan meukuasa dan teuga siumu masa! Amin." Wahyu 7:12\nAwaknyan jipeugah, "Tuhan, Allah Nyang Mahakuasa, nyang na, dan nyang ka na! Kamoe meulakée teurimong gaséh bak Droeneueh sabab Droeneueh ka neupeuguna kuasa Droeneueh nyang paleng rayeuk, dan ka neupeuphon mat peurintah! Wahyu 11:17


Wahyu - The Book of Revelation, Chapter 15 - The vials of wrath\nÓh lheueh nyan lôn kalon di langét sapeue-sapeue nyang ajaéb dan luwabiasa hebat jih. Na tujoh malaikat ngon tujoh beuncana nyang keuneulheueh. Nyoe kheueh nyang keuneulheueh jih Po teu Allah geusintong banmandum beungéh Gobnyan.\n2 Óh lheueh nyan deuh teuma lôn kalon sapeue-sapeue nyang leumah jih lagée laôt ceureumen meujampu ngon apui. Meunan cit lôn kalon ureuëng-ureuëng nyang ka meunang ateueh beulatang dan patong jih, dan meunang ateueh ureuëng nyang nan jih teuboh tanda ngon angka. Ureuëng-ureuëng nyang meunang nyan jidong bak binéh laôt ceureumen sira jimat keucapi nyang geujok lé Po teu Allah ubak awaknyan.\n3 Dan awaknyan laju jimeuca-e ngon lagu Nabi Musa, hamba Allah, dan ca-e Aneuëk Bubiri. Meunoe kheueh su ca-e nyan, "Tuhan, Allah Nyang Mahakuasa, keubiet that rayeuk dan ajaéb jih buet-buet Droeneueh! Raja banmandum bansa, keubiet that ade dan beutôi banmandum nyang Droeneueh peubuet!\n4 Soe nyang hana jitakot ubak Droeneueh, Tuhan? Soe kheueh nyang hana jitem peugah keubeusaran Droeneueh? Droeneueh mantong kheueh nyang suci. Banmandum bansa teuma jiteuka jijak seumah Droeneueh sabab buet-buet Droeneueh nyang ade ka jikalon lé mandum ureuëng."\n5 Óh lheueh nyan ulôn kalon teuma Baét Tuhan lam syeuruga nyang teuhah, dan Khimah Tuhan na lam nyan.\n6 Laju bantujoh malaikat ngon bantujoh beuncana nyan jiteubiet lam Baét Allah. Peukayan awaknyan teupeugét nibak ija linun nyang gleh ngon meukilat. Dan awaknyan jingui tutôb dada nyang teupeugét nibak méuh.\n7 Óh lheueh nyan sidroe lamkawan makhlok nyang peuet droe nyan jibri ubak bantujoh droe malaikat nyan tujoh boh wadah méuh nyang peunoh meuasoe beungéh Allah, -- Allah nyang udeb siumu masa.\n8 Deungon lagée nyan Baét Allah nyan ka peunoh ngon asab nibak keuagongan dan kuasa Po teu Allah. Dan simantong bantujoh beuncana nyang jiba lé bantujoh malaikat nyan gohlom seuleusoe, hana meusidroe pi nyang hase jitamong lam Baét Allah.


Akomodasi Ujung Blang | PasirPantai.com Tag\nKeajaiban Aceh : Foto sunset di pantai ujong blang diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto pantai-dreamland-selancar diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto pantai rajegwesi diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto pulau dengar kecil diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto belitongkopi diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto pantai tanjung dewa, kalimantan diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto perahu nelayan sedang bersandar diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto Keindahan Senja di Pantai Tirang diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto handeuleum diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nKeajaiban Aceh : Foto pantai-bias-bali diatas, adalah bagian dari artikel tentang Pantai Ujong Blang, Lhokseumawe – Aceh, yang dikelompokkan dalam Kategori Aceh.\nkuta memancing pulau pemandangan keindahan Bali wisata pantai sunset karang wisatawan berenang ombak lokasi pantai perahu pasir objek wisata air laut tempat wisata batu penginapan ikan pasir putih wisata alam sekitar pantai keindahan pantai wisata bahari bermain transportasi keindahan alam bibir pantai


2 Raja-Raja - Aceh Bible - Old Testament / 2Kings-17\nNibak thon nyang keudua blaih keurajeuen Raja Ahas ateueh Yehuda, Hosea bin Ela jeuet keuraja Israel, dan gobnyan geumat peurintah di Samaria sikureueng thon treb jih.\n2 Gobnyan meudesya ubak TUHAN, teuma desya gobnyan hana saban le jih ngon desya-desya raja-raja Israel nyang ka geumat peurintah sigohlom gobnyan.\n3 Gobnyan jiprang dan jipeutaklok lé Salmaneser raja Asyur, lé sababnyan teuma gobnyan tieb-tieb thon harôh geubayeue upeti ubak raja Asyur nyan.\n4 Teuma nibak saboh watée, Hosea geukirém utosan ubak So sidroe raja nanggroe Meusé keugeulakée bantu. Deungon nyan teuma Hosea hana geubayeue le upeti tieb-tieb thon keu raja Asyur. Watée Salmaneser jiteupeue buet Hosea nyan, le gobnyan laju geudroeb Hosea dan geupeutamong lam glab.\n5 Óh lheuehnyan Salmaneser raja Asyur jijakprang Israel laju jikeupong Samaria. Bak thon nyang keu lhée banda nyan jikeupong,\n6 -- na kheueh thon nyang keusikureueng keurajeuen Hosea -- Salmaneser jireubot Samaria. Bubena ureuëng Israel laju jiangkot u Asyur sibagoe tawanan prang. Siladum nibak awaknyan jikeubah di banda Halah, siladum teuk bak binéh Krueng Habor nibak wilayah Gozan, dan siladum teuk nibak banda-banda di nanggroe Madai.\n7 Samaria taklok sabab ureuëng Israel ka meudesya ubak TUHAN, Po teu Allah awaknyan, nyang ka peuseulamat awaknyan nibak raja Meusé, dan geuba awaknyan peuteubiet nibak nanggroe nyan. Awaknyan jiseumah ilah-ilah laén\n8 dan jiseutôt keubiasaan nyang jipeubuet lé bansa-bansa nyang ka geu-use lé TUHAN watée bansa Israel maju jijakprang bansa-bansa nyan. Bansa Israel jiseutôt adat istiadat nyang ka jipeuteutab lé raja-raja Israel,\n9 dan jipeubuet hai-hai nyang hana geugalak lé TUHAN, Po teu Allah awaknyan. Awaknyan jipeudong teumpat-teumpat teuseumah dewa nibak banmandum banda awaknyan, bahnyan lam banda ubit meunan cit lam banda rayeuk.\n10 Di ateueh tieb-tieb bukét, dan dimiyueb tieb-tieb bak kayée nyang luhu, awaknyan jipeudong tugu-tugu dan patong-patong Dewi Asyera.\n11 Meunan cit awaknyan jitot keumeunyan nibak mandum miseubah keu dewa, lagée keubiasaan bansa-bansa nyang ka geu-use lé TUHAN nibak nanggroe Kanaan. Awaknyan jiseumah beurala, bahpi TUHAN ka geutam awaknyan. Banmandum buet-buet awaknyan nyang jeuhet ka jipeuteuka meureuka TUHAN.\n13 TUHAN laju geukirém utosan-utosan dan nabi-nabi Gobnyan ubak umat Israel dan Yehuda keu geupeusampoe peuingat Gobnyan lagéenyoe: "Tapiôh kheueh bak buet nyang jeuhet dan gata taát kheueh ubak peurintah dan huköm nyang ka Ulôn bri ubak indatu gata dan ubak gata meulalu nabi-nabi, hamba-hamba Ulôn nyan."\n14 Teuma Israel dan Yehuda hana jitem deungoe. Awaknyan kreueh ulée lagée indatu awaknyan nyang hana jipatéh ubak kheun TUHAN, Po teu Allah awaknyan.\n15 Israel dan Yehuda hana jitem taát ubak peue-peue nyang geupeurintah lé TUHAN dan hana seutia ubak janji-janji nyang ka geupeugét ngon indatu gobnyan. Awaknyan hana jipako peue-peue nyang geuseugah lé TUHAN, teuma teutab jimeuiébadat ubak beurala-beurala nyang hana meuguna, deungon nyan teuma awaknyan keudroe pih ka hana meuguna. Awaknyan jiseutôt teuladan ubak bansa-bansa nyang na bansikeulileng awaknyan, bahpi TUHAN ka geutam.\n16 Awaknyan ji-iengkeue ubak banmandum huköm TUHAN, Po teu Allah awaknyan, dan jipeugét dua boh leumô logam keu jiseumah. Awaknyan jipeugét patong Dewi Asyera, jiseumah bintang-bintang dan meuiébadat ubak Dewa Baal.\n17 Awaknyan jipeuseumah aneuëk-aneuëk droe jih sibagoe keureubeuen nyang teutot keu dewa. Awaknyan jipeuguna iéleumé gaéb dan jilakée peutunyok ubak tabib-tabib nyang hase meugubongan ngon areuwah-areuwah. Awaknyan keubit jumot that bak jipeubuet hai-hai nyang hana meukeunong bak até TUHAN\n18 lé sababnyan Gobnyan beungéh that-that ubak awaknyan dan hana geupakoe le keu awaknyan. Gobnyan ka geuböih awaknyan nibak tanoh nyang ka geubri keu awaknyan; nyang na tinggai na kheueh keurajeuen Yehuda.\n19 Ureuëng-ureuëng Yehuda pih hana taát ubak huköm-huköm TUHAN, Po teu Allah awaknyan. Awaknyan jiseutôt buet-buet nyang lazem jipeubuet lé ureuëng Israel,\n20 lé sababnyan teuma TUHAN hana geuaku le banmandum umat Israel. Gobnyan geuhuköm dan geujok awaknyan ubak musoh-musoh awaknyan nyang keujam. Gobnyan hana le geupakoe awaknyan, teuma geuböih awaknyan nibak tanoh nyang ka geujok keu awaknyan.\n21 Óh ka lheueh TUHAN geupeupisah ureuëng Israel nibak Yehuda, ureuëng Israel laju geubaiát Yerobeam bin Nebat jeuet keuraja awaknyan. Dan Yerobeam geupeujeuet awaknyan jitinggai TUHAN dan geupeubuet desya-desya nyang rayeuk.\n22 Awaknyan jiseutôt teuladan Yerobeam dan teutab jipeubuet banmandum desya nyang jipeubuet nyan,\n23 akhé jih TUHAN hana geupakoe lé keu awaknyan, teuma geuböih awaknyan nibak tanoh nyang geujok keu awaknyan. Hainyan teujadi paih lagée peuingat TUHAN nyang geubri keu awaknyan meulalu hamba-hamba Gobnyan, nabi-nabi. Meunan kheueh ureuëng Israel jiba ubak teumpat böih di Asyur, dan disinan kheueh awaknyan tinggai sampoe uroenyoe.\n24 Sibagoe geunantoe ureuëng Israel nyang ka jiba ubak teumpat böih nyan, raja Asyur laju geukeubah nibak banda-banda Samaria ureuëng Babel, Kuta, Awa, Hamat, dan Sefarwaim. Ureuëng-ureuëng nyan jiduek nibak banda-banda nyan dan tinggai teutab disinan.\n25 Watée phon-phon that awaknyan tinggai disinan awaknyan hana jihoreumat TUHAN; nyang kheueh sababjih TUHAN geupeutreun singa-singa juah keujijab siladum nibak awaknyan.\n26 Na ureuëng jijak peugah ubak raja Asyur bahwa ureuëng-ureuëng nyang geukeubah di banda-banda di Samaria hana jituri ubak huköm-huköm dewa nanggroe nyan. Nyang kheueh sabab jih dewa jipeutreun singa keujijak kab awaknyan.\n27 Nyang kheueh sabab jih raja Asyur geupeurintah ubak sidroe teungku imeum lamkawan ureuëng tawanan nyang ka teuböih u Asyur, jikirém lom u Samaria. "Yue jihnyoe mangat jiwoe dan teutab tinggai di nanggroe nyan mangat jihnyan jeuet jipeurunoe ureuëng-ureuëng keuhai huköm-huköm dewa nanggroe nyan," kheun raja.\n28 Dan sidroe teungku imeum Israel nyang jiangkot nibak Samaria u Asyur, laju jiwoe dan tinggai di Betel. Disinan gobnyan geupeurunoe rakyat pakriban cara jih teuseumah TUHAN.\n29 Teuma ureuëng-ureuëng nyang tinggai di Samaria nyan teutab jipeugét beurala-beurala jih keudroe dan jikeubah lam kuil-kuil nyang ka jipeudong lé ureuëng Israel nyang yoh watée ilée tinggai di banda nyan. Tieb-tieb saboh kawöm jipeugét beurala keudroe nibak banda nyang awaknyan duek:\n30 Ureuëng Babel jipeugét Dewa Sukot-Benot, ureuëng Kuta jipeugét patong Nergal, ureuëng Hamat patong Asima,\n31 ureuëng Awa jipeugét patong Nibas dan Tartak, dan ureuëng Sefarwaim jipeuseumah aneuëk-aneuëk awaknyan sibagoe keureubeuen nyang teutot keu Dewa Adramelekh dan Anamelekh.\n32 Seulaén jiseumah dewa-dewa nyan, awaknyan jiseumah cit TUHAN. Awaknyan jipiléh lamkawan droejih keudroe meubagoe ureuëng keumeutugaih sibagoe teungku imeum dan mangat jipeuseumah keureubeuen bak kuil-kuil beurala.\n33 Teuma, awaknyan jiseumah TUHAN, dan jiseumah cit dewa-dewa awaknyan keudroe, lagée adat istiadat nyang na lam nanggroe awaknyan.\n34 Trok nibak uroenyoe awaknyan mantong jipeubuet adat istiadat droe jih keudroe. Awaknyan hana meuiébadat ubak TUHAN dan hana teuma jitaát ubak huköm-huköm dan peurintah-peurintah nyang teubri ubak keuturonan Nabi Yakub, nyang teuboh deungon nan Israel.\n35 TUHAN ka geupeugét peujanjian lagée teupeugah nyoe ngon umat Israel, "Bék meuiébadat ubak ilah-ilah nyang laén; bék sujut teuseumah awaknyan dan teupeutimang awaknyan, atawa teupeuseumah keureubeuen keu awaknyan.\n36 Horeumat kheueh Ulôn, TUHAN, nyang ka teuba gata teupeuteubiet nibak nanggroe Meusé deungon kuasa nyang rayeuk; seumah kheueh Ulôn dan peuseumah kheueh keureubeuen keu Ulôn.\n37 Taát kheueh ubak huköm-huköm dam peurintah-peurintah nyang ka Ulôn tuléh keu gata. Bék meuiébadat ubak ilah-ilah laén,\n38 dan bék tuwoe ubak janji Ulôn deungon gata.\n39 Taát kheueh ubak Ulôn, TUHAN Po teu Allah gata, deungon nyan Ulôn teuma Lôn peubeubaih gata nibak musoh-musoh gata."\n40 Teuma peunduduek Samaria nyan teutab hana jitem deungoe awaknyan; awaknyan teutab jimumat ubak adat istiadat jih keudroe.\n41 Teuma, awaknyan jiseumah TUHAN, teuma jiseumah cit beurala-beurala awaknyan. Trok ánjinoe pih keuturonan awaknyan mantong jipeubuet hainyan.


Wahyu - The Book of Revelation, Chapter 17 - The doom of Babylon\nÓh lheueh nyan sidroe lamkawan tujoh droe malaikat nyang jimat tujoh boh wadah nyan laju jijak ubak ulôn sira jipeugah, "Jak keunoe, ulôn teuma kupeuleumah bak gata pakriban inong lunte rayeuk nyan teuhuköm, na kheueh banda rayeuk nyan nyang jipeudong nibak binéh-binéh krueng.\n2 Raja-raja donya jipeubuet cabui ngon jih nyan, dan nyang tinggai lam bumoe ka jeuet keu mabök sabab jijieb anggô buet cabui jih nyan."\n3 Laju Roh Allah geukuasa ateueh ulôn, dan malaikat nyan jiba ulôn ubak padang pasi. Nibak teumpat nyan laju deuh lôn kalon sidroe ureuëng inong teungoh jiduek ateueh saboh beulatang nyang wareuna jih mirah tuha, dan nyang peunoh teutuléh ngon nan-nan nyang teuhina ubak Po teu Allah. Beulatang nyan na tujoh boh ulée dan siploh boh lungkée.\n4 Ureuëng inong nyan jingui bajée nyang wareuna jih ungu ngon mirah tuha, meunan cit teuhia ngon mubagoe piasan méuh, ngon peumata-peumata, dan ngon mutiara. Nibak jaroe jih jimat saboh cambong méuh nyang peunoh ngon hai-hai nyang keuji dan kutoe, hase nibak buet jih nyang cabui nyan.\n5 Nibak dho jih teutuléh saboh nan nyang muphom jih rahsia. Nan nyan na kheueh, "Babel Nyang Rayeuk, ma meubagoe lunte dan ureuëng jeuhet ateueh rhueng donya."\n6 Laju ulôn kalon bahwa inong nyan mabök ngon darah umat Po teu Allah dan darah ureuëng-ureuëng nyang teupoh maté sabab seutia ubak Isa. Watée ulôn ngieng inong nyan, ulôn jeuet teuhireuen-hireuen.\n7 Laju malaikat nyan jipeugah bak ulôn, "Peue sabab gata teuhireuen-hireuen? Bah kheueh ulôn peugah bak gata rahsia inong nyan dan rahsia beulatang nyang jigiduek nyan, na kheueh beulatang nyang na tujoh boh ulée dan siploh boh lungkée.\n8 Beulatang nyan yoh masa ilée ka lheueh udeb, teuma jinoenyoe hana udeb lé. Jihnyan sikeujab teuk teuma jiteubiet nibak barieh mawöt dan laju jijak ubak keubinasaan. Ureuëng-ureuëng nyang udeb ateueh rhueng bumoe, nyang nan jih hana teudafeutar lam Kitab Ureuëng Udeb sigohlom donya teucebta teuma hireuen watée jingieng beulatang nyan. Sabab beulatang nyan yoh masa ilée ka lheueh na udeb. Jinoenyoe jihnyan hana udeb lé, teuma jihnyan teuka lom teuma.\n9 Lam hainyoe peureulée that na hikeumat ngon peungeurtian. Tujoh boh ulée nyan na kheueh tujoh boh bukét; na kheueh bukét-bukét teumpat inong nyan duek. Dan tujoh boh ulée nyan jeuet cit tujoh boh raja:\n10 limong droe lamkawan awaknyan ka rhot, sidroe mantong jimat peurintah, dan nyang sidroe teuk gohlom jiteuka. Meunyoe gobnyan teuka singoh, gobnyan harôh geumat keurajeuen sikeujab mantong.\n11 Dan beulatang nyang masa ilée ka lheueh udeb, teuma jinoenyoe hana udeb lé, na kheueh raja nyang keulapan. Jihnyan na kheueh sidroe lamkawan tujoh droe raja nyan, nyang jinoenyoe teungoh jijak ubak keubinasaan.\n12 Siploh boh lungkée nyang gata kalon nyan na kheueh siploh droe raja nyang gohlom jipeuphon mat peurintah. Teuma keu awaknyan teubri kuasa keu jimat peurintah sibagoe raja meusajan-sajan ngon beulatang nyan nyang treb jih sijeuem.\n13 Ban siploh droe raja nyoe tujuan jih saban; awaknyan banmandum jiseurah teunaga dan keukuasaan jih ubak beulatang nyan.\n14 Awaknyan teuma jimuprang jilawan Aneuëk Bubiri nyan. Teuma Aneuëk Bubiri nyan ngon murit-murit Gobnyan nyang seutia nyang ka jitawök dan jipiléh nyan teuma jipeutalo raja-raja nyan, sabab Gobnyan kheueh Tuhan banmandum amphon, dan Raja sigala raja." 15 Malaikat nyan geupeugah teuma, "Ié nyang gata ngieng nyan, teumpat duek inong lunte nyan, na kheueh bansa-bansa, rakyat-rakyat, neugahra-neugahra dan basa-basa.\n16 Siploh boh lungkée nyang gata kalon dan beulatang nyan teuma jibanci keu inong lunte nyan. Awaknyan jireupah peue-peue nyang na nibak jih, dan jipeujeuet jih nyan sampoe teulon. Awaknyan teuma jipajoh asoe jih dan jipeubinasa jihnyan ngon apui.\n17 Sabab Po teu Allah ka geupeugrak até awaknyan keujipeujak reuncana Allah nyan. Allah geupeujeuet awaknyan sipakat keujiseurah keukuasaan awaknyan ubak beulatang nyan, mangat beulatang nyan jimat peurintah sampoe teujadi peue nyang ka geupeugah lé Allah.\n18 Ureuëng inong nyang gata kalon nyan na kheueh banda rayeuk, nyang peurintah raja-raja ateueh rhueng bumoe."


Peunajoh Aceh – Acèh Geuseubarô\nPosted inBasa Aceh / Peunajoh Aceh\nadminaceh\t/ Posted on October 14, 2018 / 1 comment\n[et_pb_section fb_built=”1″ admin_label=”section” _builder_version=”3.0.47″][et_pb_row admin_label=”row” _builder_version=”3.0.48″ background_size=”initial” background_position=”top_left” background_repeat=”repeat”][et_pb_column type=”4_4″ _builder_version=”3.0.47″ parallax=”off” parallax_method=”on”][et_pb_text admin_label=”Text” _builder_version=”3.0.74″ background_size=”initial” background_position=”top_left” background_repeat=”repeat” inline_fonts=”Asul,Arvo”]\nLam basa Aceh kayém ta deungö peunajôh Aceh, teuma pue nyang geukheun peunajoh Aceh nyan?\nPue keuh lagèe peunajôh nyang kayém ta bloe – bloe bak keudè di gampông?. Nyang beutôi kriban nyang geukheun peunajôh Aceh nyan?\nPeunajôh Aceh nyan nyakni mandum peunajôh nyang kayém geupeugöt lé ureung tuha-tuha awai watèe uroe nyang meuteuntèe, miseu lagèe timphan, luyang, bu leukat, kuwéh meuseukat, bajék / Wajék, dôi-dôi, haluwa, bhôi, kuwéh seupét, keukarah atawa kuwéh-kuwéh la-én nyang gohlom meutuléh hinoe.\nNyan keuh meupadum boh peunajoh Aceh nyang kayém ta pajôh ‘oh watèe uroe-uroe meuteuntèe miseue lagèe uroe raya atawa na khanduri ureueng meukawén. Wab uroe-uroe beasa jareueng that na geu peugöt kuwéh-kuwéh lagèe nyan rupa.\nPeunajôh Aceh nyang lagèe nyan rupa leubèh le nyang nyum jih mamèh mamèh that dum. Na nyang geu wöt ngön meulisan na cit nyang geu wöt ngön saka.\n*geutuléh lé Iqbal Hafidh nibak uroe aleuhad, 5 uroe buleun sapha thon 1440. Geujak beut bak balé Drah Aceh Jawöe, جاوي اچيه, i Darussalam.\nPost tagged with:bhoi doidoi haluwa keukarah kueh seupét luyang\nPrevious PostPrevious Soe baca teunuléh Aceh?\nNext PostNext Keudè kupi Aceh


Handphone Aceh Barat Daya Kab. ,\tTablet Aceh Barat Daya Kab.,\tAksesoris HP & Tablet Aceh Barat Daya Kab. ,\tFotografi Aceh Barat Daya Kab. ,\tElektronik Rumah Tangga Aceh Barat Daya Kab. ,\tGames & Console Aceh Barat Daya Kab. ,\tKomputer Aceh Barat Daya Kab. ,\tLampu Aceh Barat Daya Kab. ,\tTV & Audio, Video Aceh Barat Daya Kab.\nAcer Aceh Barat Daya Kab. ,\tAdvan Aceh Barat Daya Kab. ,\tApple Aceh Barat Daya Kab. ,\tAsus Aceh Barat Daya Kab. ,\tCross Aceh Barat Daya Kab. ,\tEvercoss Aceh Barat Daya Kab. ,\tHP Aceh Barat Daya Kab. ,\tHuawei Aceh Barat Daya Kab. ,\tIMO Aceh Barat Daya Kab. ,\tLenovo Aceh Barat Daya Kab. ,\tLG Aceh Barat Daya Kab. ,\tMito Aceh Barat Daya Kab. ,\tSamsung Aceh Barat Daya Kab. ,\tSmartfren Aceh Barat Daya Kab. ,\tSony Aceh Barat Daya Kab. ,\tXiaomi Aceh Barat Daya Kab. ,\tLain-lain Aceh Barat Daya Kab.


Wordplanet: Yunus - Aceh Bible - Old Testament / Jonah-\n1 Bak siuroe, TUHAN geumariet ngon Nabi Yunus, bin Amitai.\n2 Feureuman Gobnyan, "Tajak kheueh u Niniwe, banda nyang raya nyan, keu teupeutakot banda nyan, sabab Ulôn teupeue bahwa peunduduek disinan jeuhet lumpah na."\n3 Teuma Nabi Yunus geujak u arah laén guna geupeujiôh TUHAN Gobnyan geujak u Yopa, dan keubeutulan na geungieng kapai keuneuk meulayeue u Spanyol. Óh ka lheueh geubayeue ungkoih kapai, laju geujak meusajan aneuk kapai nyan u Spanyol, mangat gobnyan jiôh nibak TUHAN\n4 Nabi Yunus geutreun ubak teumpat nyang paleng miyueb dan laju geuéh disinan sampoe teungét hana geutée droe. Óh lheuehnyan TUHAN laju geupeuteuka angén raya u ateueh laôt, laju jipôt angén badée nyang lumpah teuga, dan angén raya nyan laju jiheuntam kapai nyan sampoe karab hanco. Bubena aneuk kapai lumpah teumakot sira jiklik-klik jilakée tulông, maséng-maséng ubak dewa jih keudroe. Keu teupeukureueng bahya jeuet bék ngob kapai nyan, bubena asoe kapai nyan laju jitiek lam laôt.\n6 Watée nahkoda kapai nyan jitron u miyueb, laju jikalon Nabi Yunus mantong teungéut disinan. Dan laju jipeugah, "Trok até gata mantong teungéut kapai dalam keuadaan lagée nyoe! Beudôh! Meudóa kheueh ubak dewa gata jeuet geutulông. Pane tateupeue gobnyan geugaséh ubak geutanyoe sampoe geutanyoe hana binasa."\n7 Óh ka lheueh Nabi Yunus dan nakhoda nyan geuék u ateueh, lé keulasi kapai nyan jimariet sabe keudroe-droe, "Jak, tatiek undi mangat tateupeue soe nyang salah sampoe geutanyoe keunong lé bala nyoe!" Awaknyan laju jitiek undi, dan nyang keunong na kheueh nan Nabi Yunus.\n8 Laju jipeugah lé awaknyan ubak Nabi Yunus, "Peu kheueh beutôi sabab lé gata teujadi bala nyoe? Gata rot pane? Bansa peue? Dan pakon gata na disinoe?"\n9 Geujaweueb lé Nabi Yunus, "Ulôn ureuëng Ibrani. Nyang lôn seumah TUHAN, Allah syeuruga, nyang cebta laôt dan darat."\n10 Óh lheuehnyan laju geucalitra pakriban gobnyan geupeuplueng droe nibak TUHAN. Ban jideungoe lagée nyan bubena keulasi kapai meutamah teumakot, dan jipeugah ubak Nabi Yunus nyan, "Bitnyoe lancang that buet gata nyan!"\n11 Teungoh jipeugah nyan angén badée maken meutamah raya, laju lé keulasi kapai jitanyong lom ubak gobnyan, "Peue nyang harôh kamoe peubuet ateueh gata mangat angén badée nyoe jipiôh?"\n12 Geujaweueb lé Nabi Yunus, "Neutiek kheueh ulôn dalam laôt, pasti angén badée nyoe jipiôh. Sabab bak saát nyoe ka ulôn teupeue, bahwa sabab ulon kheueh angén badée nyang luwa biasa nyoe jitimpa ateueh droeneueh."\n13 Teuma lé awak kapai nyan mantong jiuseuha seuhabéh teunaga keu jidayong kapai nyan ateueh darat. Teuma angén badée teutab meutamah raya, seuhingga useuha nyang ka geupeubuet lé awaknyan sia-sia beulaka.\n14 Sabab nyan awaknyan geumeulakée ubak TUHAN, "Ya, TUHAN, kamoe lakée, bék kheueh kamoe neupeubinasa ngon sabab kamoe cok nyawöng ureuëng nyang hana jipeubuet meusapeue pih nyang salah ubak kamoe. Ya TUHAN, Droeneueh ka neupeubuet peue nyang Droeneueh keuheundaki."\n15 Laju awaknyan jirhom Nabi Yunus u dalam laôt. Dan bak saát nyan cit angén badée nyan jipiôh hana le meubura.\n16 Bubena keulasi kapai nyan ka teuka teumakot nyang luwa biasa ubak TUHAN, dan óh ka trok bak darat, awaknyan laju geupeuseumah keureubeuen ngon jimeujanji meubagoe-bagoe rupa ubak TUHAN.\n17 Dan bak watée nyan TUHAN laju geukirém saboh eungkot yée nyang paleng raya jeuet yée nyan jijak uét Nabi Yunus. Dan tinggai kheueh Nabi Yunus dalam pluet eungkot nyan lhée uroe lhée malam treb jih.\n1 Lam pruet eungkot nyan, Nabi Yunus geumeudoá ubak TUHAN Allah gobnyan. Lagée nyoe doá gobnyan,\n2 "Ya TUHAN, lam keususahan lôn ulôn meulakée ubak Droeneueh dan Droeneueh neujaweueb ulôn. Nibak lam donya ureuëng maté ulôn lakée tulông ubak Droeneueh, nyang ulôn lakée Droeneueh deungoe dan Droeneueh peurati.\n3 U teumpat nyang lhok ulôn Droeneueh rhom, sampoe trok lam tuwie laôt raya. Disinan ié tajam jikeulileng lôn, umbak dan geulumbang jiseumpom ulôn.\n4 Lam até lôn laju lôn peugah: TUHAN ka geu use ulôn nyoe dikeue Gobnyan. Hana ulôn ngieng le baét teumpat tinggai Gobnyan nyang suci.\n5 Ié laôt jiék trok bak bibi lôn, samudra raya ka habéh ngob bansaboh tuboh lôn, ganggang laôt habéh jibalot bansaboh ulée lôn.\n6 Ulôn grob trok lam barieh gunong, lam álam nyang pintoe geureubang jih teugunci sampoe akhé jamén. Nyawöng ulôn hék ngon leumoh lam tuboh, laju ulôn ingat dan lôn meulakée ubak Droeneueh. Dan trok kheueh doá ulôn ubak Droeneueh, udalam Baét Droeneueh nyang suci. Laju neupeuteungöh ulôn nibak lam laôt, ya TUHAN Allah ulôn!\n8 Ureuëng seumah beurala nyang sia-sia, jitinggai Droeneueh dan hana le seutia.\n9 Teuma ulôn meuca-e lagu puja ngon pujoe keu Droeneueh dan ulôn peuseumah keureubeuen keu Droeneueh. Meubagoe janji lôn peubuet. Droeneueh kheueh TUHAN nyang peuseulamat."\n10 Óh lheueh nyan, ateueh peurintah TUHAN, lé uengkot yée raya nyan, laju jiulée Nabi Yunus bak binéh panté.\n1 Keu nyang keu dua goe jih TUHAN geumeututoe ubak Nabi Yunus.\n2 Feureuman Gobnyan, "Tajak kheueh u Niniwe, banda raya nyan, dan tapeusampoe kheueh ubak rakyat jihnyan, peusan nyang Ulôn bri ubak gata."\n3 Teuma Nabi Yunus laju taát ubak TUHAN dan geujak laju u Niniwe, saboh banda nyang raya lumpah na; sampoe habéh watée lhée uroe keu teujak lam banda nyan.\n4 Nabi Yunus laju geutamong lam banda nyan dan óh ka lheueh geujak siuroe suntok, gobnyan laju geupeuphon keutubah, kheun gobnyan, "Peuet ploh uroe teuk, Niniwe hanco!"\n5 Peunduduek Niniwe peucaya ubak peusan Allah nyan. Bandum rakyat ka jicok keuputosan keu jipuasa, dan bandum ureuëng, bah kheueh nyan nyang rayeuk meunan cit deungon nyang ubit, jingui ija kröng sibagoe tanda bahwa awaknyan ka meunyeusai ubak banmandum desya nyang ka jipeubuet.\n6 Watée raja Niniwe jideungoe haba nyan, deungon reujang that laju jitron nibak takhta gobnyan. Laju geusuet bajée jubah nyang teungoh geungui dan deungon pantaih laju geutuka deungon ija kröng, dan geuduek laju ateueh abée.\n7 Dan gobnyan laju geupeumaklum maklumat nyang lagée nyoe, "Peurintah nyoe geupeuteubiet di Niniwe ateueh keuputosan raja dan bandum meuntroe: Bandum ureuëng, leumô, bubiri dan bandum beulatang peulara nyang laén geutam bék ji makheun dan jieb ié.\n8 Manusia dan beulatang harôh jingui ija kröng. Sibagoe tanda meunyeusai, dan bandum ureuëng harôh meudoá deungon bit-bit ubak Po teu Allah. Awaknyan harôh jipeugét pi-e jih nyang jeuhet dan buet-buet jih nyang peunoh ngon desya.\n9 Mungken Po teu Allah geu ubah niet Gobnyan dan hana beungéh le sampoe geutanyoe hana jadeh binasa!"\n10 Po teu Allah geukalon bandum buet awaknyan; Gobnyan geukalon bahwa awaknyan ka jitinggai bandum pi-e droe jih nyang jeuhet. Dan Gobnyan laju geu ubah keuputosan geuh, dan hana jadeh geu huköm awaknyan.\n1 Nabi Yunus meubacut pih hana galak deungon hai nyan; bahkan gobnyan jeuet keubeungéh.\n2 Laju gobnyan meudoá, "Ya TUHAN, kon ka lheueh lôn peugah sigohlom ulôn beurangkat nibak rumoh lôn yoh masa dilée, bahwa Droeneueh pasti nepeugét lagée nyoe? Nyan kheueh sabab jih ulôn langsong ulôn peuplueng droe u Spanyol! Ulôn kuteupeue bahwa Droeneueh Allah nyang peunyayang dan peugaséh, panyang saba, leumoh leumbot, dan sabe siab keu neu ubah reuncana huköman.\n3 Jinoenyoe, ya TUHAN, bah kheueh ulôn maté mantong, sabab leubeh gét ulôn maté nibak padoe udeb."\n4 Geujaweueb lé TUHAN, "Gata hana alasan neubeungéh nyang lagée nyan."\n5 Óh lheuehnyan Nabi Yunus laju geujak u bagian timu banda, dan geuduek laju disinan. Gobnyan geupeudong saboh jambo dan laju geumeuceue lam jambo nyan, sira geupreh peue nyang teuma teujadi di banda Niniwe.\n6 Teuma TUHAN Allah laju geupeutimoh sibak seunaman nyang jimeuéue seuhingga seunimoh nyan laju jipeupayong Nabi Yunus sampoe gobnyan harok that até. Meumang, Nabi Yunus harok lumpah na deungon seunaman nyan.\n7 Teuma óh singoh nyan watée seuboh buta, Po teu Allah laju geupeujeuet saboh glang dan glang nyan laju jijak kab ukeu seunaman nyan, sampoe seunaman nyan laju layée.\n8 Óh mata uroe ka jibleuet, Po teu Allah laju geupeutron angén nyang lumpah seu úem nyang teuka jih nibak arah timu. Nabi Yunus rab pansan sabab jipoh lé uroe nyang seu úem lagée nuraka nyan, siulah-ulah ulée gobnyan lagée tutong keunong apui. Gobnyan ka jeuet keu putôh asa dan meuharab bubagaih maté. Kheun Nabi Yunus nyan, "Leubeh gét ulôn maté mantong nibak padoe udeb!"\n9 Teuma Po teu Allah geupeugah ubak gobnyan, "Gata hana patot seudeh lagée nyan ngon sabab seunaman nyan!" Jaweueb Nabi Yunus, "Pakon hana? Ka patot ulôn beungéh sampoe án maté."\n10 Laju geupeugah lé TUHAN ubak Nabi Yunus, "Seunaman nyoe timoh simalam mantong, dan óh singoh beungoh seunaman nyan layée; gata meubacut pih hana neupula dan neupeulara. Bahpih lagée nyan gata meurasa seudeh sabab ka layée.\n11 Hana mungken Ulôn hana meurasa seudeh watée Lôn pike ubak Niniwe, banda nyang raya nyan. Sabab seulaén beulatang-beulatang nyang hana teuitong nyan, disinan na cit meuteumé leubeh nibak 120.000 droe aneuëk miet nyang gohlom hase geupeubeda peue nyang jroh dan peue nyang jeuhet."


Maghribi - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nMaghribi atawa Maroko (Bahsa Arab: المغرب, Bahsa Prancih: Maroc), ('Al-Mamlakah al-Maġribiyyah' - 'المملكة المغربية'), nakeuh saboh neugara nyang na di kawasan Afrika Utara, deungon Rabat jeuet keu nang nanggroë Maroko. Keurajeuen Maghribi nakeuh neugara bak ujông barat lam kawan neugara Afrika Utara. Ngon neugara nyan na di binèh pante La'ôt Atlantik ngon La'ôt Mediterania. Ra'yat neugara Maghribi nakeuh leubèh nibak 32 juta droe nyang geuduek lam wilayah nyang luwah jih na 446,550 km2 (172,410 sq mil), meunyoe Sahara Barat rhôh lam keunira.\nJangeun bansa: Hymne Chérifien\nNang nanggroe Rabat\nArab, Arab Maghribi, Prancih, Amazigh, Seupanyo\n- Raja Muhammad VI\n- Peudana Meuntroë Aziz Akhannouch\n- Geupeunyata 2 uroe Buleuen Lhee 1956\n- Total 710,550 km2 (keu-57)\n- Ie (%) karap hana\n- Keunira 2005 33.241.259 (37)\n- Peunadat 70/km2 (122)\n- Total $135.74 bilion (54)\n- Per kapita US$4,503 (109)\nTeunuléh nyoe na haraih Arab. Meunyo hana göt meubuka, droeneuh akan neukalön haraih nyang meukotak-kotak, kön haraih Arab.\n1 Nan nanggroe\n4 Beunagi da'irah\n8.3 Peuneudong meuseujarah\n9 Peunawôt luwa\nNan Keurajeuen Maghribi atawa Mamlakah Maghribiyah meunyo geuteujeumah meuma'na keurajeuen di barat. Lam neuparéksa taréh nanggroë Maghribi nyoe le ahli riwayat taréh, kayém that geu peuguna Al-Maghrib al Aqşá atawa Nyang That Ji'ôh di Barat keu lakab nan Maghribi. Nan Inggréh keu Maghribi nakeuh Morocco nyang teuka nibak bahsa Spanyol, Marruecos, geu angké nibak bahsa Latin abad keuneungoh, Morroch. Morroch nyan nakeuh nan euncit nang nanggroë Al Murabitun ngon Al Muwahhidun, Murrakush. Lam bahsa Bahsa Parisi ngon Bahsa Urdu, Maghribi geukheun Murrakush, lagèe nan bak masa Arab jameun. Lam bahasa Tureuki, Maghribi geukheun Fas nyang teuka nibak nan nanggroë jameuen Idarisah ngon Al Mariniyyun, Fas.\nWilayah Maghribi ka jeuet keu neuduek manosia dari jameun Neolitikum, bak masa kira-kira 8.000 thôn seugolom Masehi. Bansa nyang jeuet keu ureueng neuduek aseuli Maghribi nakeuh bansa Amazighs/Barbar, seubagoe bansa nyang utama, lheueh nibak nyan na bansa Arab, Iberia, Phoenicia,Yahudi Sefardik, ngon bansa Afrika Sub-Sahara. Nibak abad keu-5, meusigo ngon hancô Keurajeuen Rum, da'irah nyan geu kuwasa le bansa Vandal, Visigoth, ngon lheuh nyan teuma Yunani-Bizantium. Peunjajah nyang phôn neuturi di Maghribi nakeuh bansa Carthago thôn 146 SM.\nAgama Kristen geu peuturi di Maghribi bak abad keu-2 M, na 4 abad bansa Barbar neu meu agama ngon Kristen. Bak abad keu-7 M, thôn 670 M, aseuka Bani Umayyah di Jazirah Arab nyang neupimpén lé Uqbah ibn Nafi neu kuwasa Afrika Utara. Bansa Arab geu ba keunan adat, reusam ngon agama Islam.\nKuwasa bansa Eropa nyang phôn that teuka u Maghribi nakeuh bak thôn 1415 yôh Portugéh geujajah Sabtah, dudoe teuma Portugéh talô lam prang raya Qashr al Kabir thôn 1578. Akhé nibak nyan, ka trep nibak thôn 1912 Maghribi jeuet keu wilayah protektorat Perancis ngon lam beunagi ubeut wilayah nyang la'en geukuwasa le Spanyol.\nNasionalisme bansa Maghribi meubeudoh bak thôn 1930 ngon laju meukeumang sampoe lheueh Prang Dônya II. Bak thôn 1956 Maghribi geucok pulang meurdeka. Si thôn lheueh meurdeka, thôn 1957 Sultan Maghribi geuangkèe jeuet keu Raja Mohammed V, geunantoe gobnyan nakeuh aneuk agam neuh Hassan II bak thôn 1961. Bak masa phôn neuduek keu raja, Raja Hassan II geuhadap ngon harô-hara siyasat lam nanggroe nyang le that gabuek meugabuek ngon kudeta. Meuceuhu lom Raja Hassan II bak thôn 1978, nibak watèe Spanyol neupulang kuwasa di wilayah Sahara-Spanyol keu dalam kuwasa Maghribi-Mauritania.\nNeuduek neugara Maghribi nakeuh bak saboh garéh pasi nyang panyang di panté La'ôt Atlantik tamong lam geunaréh nyan dari Selat Gibraltar sampoë La'ôt Mediterranian. Neugara nyoe meuceue ngon Algeria di timu, La'ôt Mediterranian ngon Spanyol di utara, La'ôt Atlantik di barat. Ceue blah seulatan di Sahara Barat, wilayah nyang neukuwasa hana raseumi le Maghribi phôn bak thôn 1975. Ceue blah tunong nyan hana neu akô lom le PBB ngon dônya internasional.\nBeunagi nyang leubèh rayeuek nibak wilayah Maghribi nakeuh dataran manyang meu gunong-gunong. La'én nibak nyan na gurôn blah tunong. Deungon luwah mandum na 446,550 km2 Maghribi jeuet keu neugara keu 57 luwah di dônya lheueh Uzbekistan.\nNang nanggroë Maghribi nakeuh kota Rabat, salang banda nyang leubeh rayek nakeuh banda Darul-Baidha' nyang na di pasi La'ôt Mediterania, di kota nyan na saboh banda utama di neugara Maghribi. Kota rayek nyang la'en nakeuh Agadir, As-Shawirah, Fas, Murrakusy, Miknas, Al-Muhammadiah, Wajdah, Warzazat, Asfi, Sala, Thanjah ngon Tithuan.\nBeunagi wilayah Maroko (Rhôh Sahara Barat)\nMaghribi geu bagi jeuet keu 16 wilayah (region), wilayah nyan geu bagi lom jeuet keu 62 prefektur ngon provinsi.\nRaja Maghribi, Muhammad VI bak thôn 2004\nMaghribi nakeuh keurajeuen konstitusional deungon parlemen nyang geupiléh lé ra'yat lam saboh piléhan raya. Raja Maghribi ngon kuwasa eksekutif chi' lam neugara jeuet neu peubateuë peumeréntahan ngon neu krah aseuka militer. Peureuté oposisi jeut na lam neugara meunurôt hukôm.\nPeudana Meuntroë jeuet keu nyang pimpén peumerétah. Kuwasa eksekutif na bak jaroë peumeréntah. Seumentara kuwasa legislatif geubagi saban-saban antara Peumeréntah ngon duwa bilék di parlemen, nyang nakeuh Diwan Waki Ra'yat Maghribi ngon Diwan Konsuler.Raja geupimpén Diwan Meuntroë ngon neu angkée Peudana Meuntroë ban lagée hasé piléhan legislatif. Deungon peunutôh Peudana Meuntroë, Raja neu angkée anggéta peumeréntahan atawa kabinet.Lam Konstitusi Maghribi raja jeut neu peu piyôh meuntroë pajan mantong. Meunan cit raja jeuet neu peubateuë Parlemen lheueh neupeugot konsultasi gnon pimpénan ban duwa bilék di Parlemen, neu tunda Konstitusi, neu laksana piléhan raya barô, atawa neu peuteubiët dekrit.Raja Maghribi geu meutindak cit seubagoe panglima rayeuek Angkatan Meuseunjata.Raja Hassan II neu mat kuwasa neu gantoë ayah neuh nyang meuninggai bak thôn 1961. Lheueh neuperéntah Maroko na trép 38 thôn, Raja Hassan meuninggai bak thôn 1999. Geunantoë Raja Hassan II na keuh Muhammad VI nyang geusumpah bak buleuen Juli 1999.Lam piléhan raya thôn 1998, peumeréntahan koalisi geu pimpén le Abderrahmane Youssoufi dari peuereuté oposisi sosialis.\nGrafik ekspor hasé Maghribi lam tanda kawan 28 wareuna.\nMaghribi nakeuh nanggroë nyang stabil lam bideueng ekonomi, neuduek ekonomi Maghribi na bak teumpat limong nyang rayeuek di Banuwa Afrika. Peumerèntah Maghribi neupeuguna hasé alam deungon that meusaneut, sistem ekonomi di neugara Maroko nakeuh sistem ekonomi biru tradisional nyang ramah keu lingkungan. Bah pih Maghribi nyan cit saboh neugara nyang ubeut, Maghribi neusanggôp bak neu tingkat manfa'at hasé alam.\nHasé alam nyang utama na di Maghribi nakeuh hasé tanoh meuneugoë ngon hasé la'ôt. Hasé dari bideueng meuneugoë miseue gandôm nyan neu ekspor u neugara Eropa ngon Timu Teungoh. Lam bideueng meula'ôt, di Maghribi mantong ureueng meula'ôt ngon peurahô meu teunaga angén. Dilee kon raseuki ureueng meula'ôt di Maroko cit US$2.000 tiep buleuen, 'oh lheueh neu peujak prinsip biru, ka meuningkat jeuet keu US$10.000 tiep buleuen.\nDalam bideueng industri, Maghribi nakeuh seubagoë neugara bak meu hasé fosfat nyang that rayeuek di dônya. Pabrék fosfat nyang na di kota Shafi jeuet keu pangkai nyang utama bagi ekonomi neugara 'oh lheueh bideueng meuneugoë.\nNeuduek neugara Maghribi nyang na bak meurumpok duwa banuwa ngon duwa la'ôt peunteng di dônya. Neuduek nyan jeuet keuh le banda-banda la'ôt internasional nyang na di kota pasi Maghribi lagèe Asfi, Thanjah, al-Muhammadiah ngon Darul-Baidha' nyang ngon nyan pih that le jeuet neu peusaho devisa bagi Maroko. Jeuet takheun, banda la'ôt Darul-Baidha' nakeuh banda la'ôt nyang that rayeuek di wilayah Afrika Utara. Nibak statistik ekonomi Maghribi thôn 1999 mantong, Maghribi ka na income tiep kapita US$ 1300. Nibak thôn 2008 statistik ekonomi Maroko ka na US$ 4.600.\nBideueng ekonomi la'én nyang that utama bagi Maghribi nakeuh bideueng pariwisata. Da'irah wisata nyang that hayeue di Maghribi nakeuh kota Murrakush. Le bank donya di kota tuha Marakech ka neu puga seubagoë conto dalam bhah rehabilitasi ngon peulestari pusat kota tuha di da'irah Timu Tengoh ngon Afrika Utara. Murrakush jinoe ka jeuet keu saboh situs pariwisata fenomenal nyang jeuet keu peunarék bagi peulancong domestik ngon internasional.\nMadrasah Bou Inania\nSebagoë salah saboh neugara keurajeuen ngon ureueng duek nyang leubèh le meuagama Islam (98,7 %) ngon na bacut Yahudi. Budaya nyang umum di Maghribi nakeuh budaya Islam lagèe di neugara-neugara Islam nyang la'en diseulingka nyan.\nMaghribi geuturi cit keu saboh neugara Islam nyang that toe ngon budaya Eropa, ngon hana neu peugadoh ubôe budaya Arab dan Islam. Meubibeueh lam bhaih meupeundapat ngon budaya seumiké that geu lindông le peumerèntah. Acara agama that seumarak ngon meumacam bagoë ritual tariqat sufi nyang bibeueh that bak neupubuet le ureueng Maghribi. Keurija agama nyang kayem geukeurija le ureueng Maghribi nakeuh miseue jih, khanduri ureueng meukawen, khanduri peusunat aneuk miet ngon acara khanduri meu kirem du’a keu ureueng nyang ka meuninggai. Khanduri meunyoe bak istilah Maghribi geukheun zardah ( الزردة) / salkah (السلكة) lam bahsa Darijah (dialek) awak nyan.\nSidroe-droe ureueng Maghribi nyang ban mantong neutinggai wafeuet le ureueng chik neuh, nyan neupeugot zardah meu padum uroe di rumoh neuh. Bak uroe-uroe nyang ka meuteuntèe miseue jih uroe 7, uroe 40 'oh lheueh uroe meuninggai sidroe anggèta keuluwarga, lam acara nyan neubaca Alquran ngon geupiléh bak surat-surat khusuih.\nUreueng ngui Jallabah di Fas, Maghribi\nMeumacam jeuneh na peukayan neungui adat di neugara Maghribi. Neungui nyang kayem geu ngui le ureueng agam ngon ureueng inong geupeunan jellaba, saboh bajèe panyang guruek, meu tôp ulèe ngon sapai peunoh. Nibak acara-acara nyang ka meuteuntèe nyan ureueng agam neuseu'on kupiah mirah nyang geupeunan bernousse, kayem lom geukheun seubagoe Fez. Ureueng inong geungui kaftan nyang meureunèk. Mandum ureueng agam ngon inong geu sôk balgha, nakeuh seulop kulit nyang leumiek hana meu tumèt, seulop nyan kayém geulhap ngon wareuna kunèng.\nMaghribi nakeuh saboh neugara nyang that kaya ngon adat meuhikayat nyang meumacam bagoe. Saboh peyasan nyang that hayeue di Maghribi nakeuh tari jameun nyang geupeunan Guedra. Nyan nakeuh saboh peyasan nyang neupeugot ngon acara meu'en musik. Asai phôn nan Guedra nyan nakeuh geucok nibak nan tambo nyang neupeumeu'en lam irama khusuih. Tuto Guedra nyan meuma'na, "pot" lam bahsa Arab. Tambo nyan geupeugot nibak kanot bu nyang raya geusalôb ngon kulét kameng di ateueh kanot nyan. Geupeugot peyasan nyan nakeuh keu geupeumulia jamèe nyang teuka atawa bak teumpat ureueng meukawen. Di neugara nyan na cit saboh likok nyang geupeunan Ahouache. Nyan nakueh tarian aneuk dara nyang geu dong meubanja lam saboh lingkaran, peukakaih musik nyang peuguna lam tarian nyan na keuh tambo atawa reubana.\nLe that peuneudong meuseujarah di neugara Maghribi, lagèe Meuseujid Hassan II ngon meunara di Rabat salah saboh tapak seujarah nyang that peunteng di Maghribi. Na lom Meuseujid Tin Mal, meuseujid nyoe nakeuh saboh teumpat wisata nyang that meuceuhu bak keunira 57 batèe (36 mil) blah rot tunong dari Marrakesh. Lheueh nyan na Meuseujid Raya Kutubiyah di Murrakush, nyang nakeuh meuseujid nyan saboh peuneugot arsitektur nyang that hayeue, salah saboh geudông nyang paléng lagak Maghribi. Bu Inania nakeuh meuseujid ngon saboh madrasah deungon leuen nyang that luwah. Peuneudong nyoe nakeuh geupeugot le Sultan Abu Inan masa thôn 1351 sampoe 1356. Rab peunoh mandum bideueng bintéh meu hias pintô ngon tingkap nyang geupeugot nibak kayee leungkông ngon meu uké.\n^ sejarah Maroko\n^ Profil singkat kerajaan Maroko\n^ Region di Maghribi, statoids.com\n^ Ekomoni Biru dan Pembangunan Berkelanjutan\n^ Maroko Selayang Pandang\n^ Marrakech, Contoh Pelestari Pusat Kota Tua di Timur Tengah dan Afrika Utara\n^ Melihat Tradisi Islam di Maroko\n^ Budaya Maroko\nWikimedia Commons na mèdia nyang na meupawôt ngön: Morocco\nGeurumpök nibak "https:https://www.duhoctrungquoc.vn/wiki/index.php?lang=ace&q=Maghribi&oldid=136121"\nTerakhir diubah pada 12 Buleuen Sikureueng 2021, pukul 02.28\nMaghribi atawa Maroko (Bahsa Arab: المغرب, Bahsa Prancih: Maroc), (\_'Al-Mamlakah al-Maġribiyyah\_' - \_'المملكة المغربية\_'), nakeuh saboh neugara nyang na di kawasan Afrika Utara, deungon Rabat jeuet keu nang nanggroë Maroko. Keurajeuen Maghribi nakeuh neugara bak ujông barat lam kawan neugara Afrika Utara. Ngon neugara nyan na di binèh pante La\_'ôt Atlantik ngon La\_'ôt Mediterania. Ra\_'yat neugara Maghribi nakeuh leubèh nibak 32 juta droe nyang geuduek lam wilayah nyang luwah jih na 446,550 km2 (172,410 sq mil), meunyoe Sahara Barat rhôh lam keunira.\nÔn nyoe seuneulheueh geupeusaneut bak 12 Buleuen Sikureueng 2021, poh 02.28.


May 2016 – Jerseysu.com\nNibak wate yang meutuah nyoe, admin meuneuk sambong lom tulesan tentang boh kaye yang na di aceh, deungen meukeusut hate mangat jiteupue dan jituri le aneuk muda aceh jinoe khusus jih, atawa sebagoe bahan pengulangan bagi ureung chik lon sekalian. Boh kaye yang admin meuneuk tuleh adalah :\nBoh yang rasa jih meuleupah masam nyoe nakeuh boh yang sangat fenomenal, khusus jih di Aceh. paken teuma Admin teujeut kheun fenomenal??\nkarna nyum jih yang masam dan khas,makajih boh meunje nyoe jeut keu saboh boh kaye yang fenomenal di Aceh. lom pih dari segi kelangkaan jih lom, makajih jeut sebagoe keuleungkapan boh kaye nyoe ji seubot boh yang fenomenal di Aceh. Nyompat Admin peuleumah gamba jih:\nBoh Meunje Teusek\nBoh Meunje Dan Aneuk Meunje\nBagi yang hana neutuoh kiban bak jih, nyompat admin peuleumah :\nSep oh noe dile tulesan kali nyoe, pajan-pajan na kesempatan dan wate luweung, akan admin sambong kelai lom.\nAuthor adminPosted on May 31, 2016 Categories Boh Kaye, UncategorizedLeave a comment on Boh Meunje\nPue haba rakan lon sekalian, pue haba aneuk aceh jinoe??Nibak uroe yang meubahgia nyoe admin meuneuk sambong biok teuk tentang boh kaye yang ka langka di aceh, artijih karap hana tarumpok kalen le.\nBoh kaye yang nyum jih masam-masam mameh nyoe adalah boh kaye yang kayem admin pajoh yoeh masa ubit-bit uroejeh wate masa manteng jak meuen lam uteun ngen rakan.Meunyoe kamoe baroejeh meukhen boh mamplam ubeut,karena nyum jih yang karap hi nyum boh mamplam nyoekeuh makajih kamoe meukhen boh mamplam ubeut, boh kaye yang admin meuneuk peugah nyoe nan jih :\nAgak payah bacut wate ta kheun, karna salah-salah baca roh meubaca boh meuriya, nyompat hai admin peuleumah gamba jih :\nMeunyoe hawa yang meuplah, nyompat gamba :\nSeumoga deungen na tulesan nyoe jeut keuh keu saboh bahanbacaan yang meunarek atawa mungken jeut sebagoe ileume barô bagi rakan yang golom meuturi boh kayee nyoe.\nAuthor adminPosted on May 31, 2016 Categories Boh Kaye, UncategorizedLeave a comment on Boh Meurin’ya\nBhoi (Bolu Khas Aceh)\nNibak wate nyoe admin meuneuk peugah tentang kueh bolu yang na di aceh, nan jih :\nBhoi adalah salah saboh kue khas aceh, meunyoe urojeh kueh bhoi nyoe adalah kueh yang kayem geuba bak ureung meukawen, atawa yang kayem geuba le lintoe baroe bak dara baroe wate pesta teuka.\nTapi jinoe kueh nyoe ka geu peu jeut keu bungoeng jaroe sebagoe oleh-oleh keu keuluarga yang jeuoh.\nBagi yang hana tuoh lom kiban bhoi, nyompat admin peulumah gamba jih :\nNa chit bhoi eungkoet lage di miyub nyoe :\nBeda bhoi deungen bolu adalah meunyoe bhoi asoe jih agak kreuh, atawa hana leumiek lage bolu biasa.\nBahan-bahan peuget jih :\nVanili ngen Soda\nCara peuget jih :\nGeujampu teupong ngen boh manoek, geu kochok sampe keumeng\nLheuh nyan geu pasoe vanili ngen soda, lheuh nyan geukochok lom sampe meujampu\nLheuh nyan geupasoe teupong dan geucawoe\nLhueh nyan geupasoe dalam cetak dan geupanggang\nNyan ban hai rakan meutuah, geutanyoe sebagai aneuk aceh beu bangga deungen makanan geutanyoe,karna ken cuma di aceh manteng yang meugah, trok bak donya ka ji thei bahwa bolu adalah kueh khas bangsa tanyoe bangsa aceh.\nNyompat bukti jih, acie neu buka bak wikipedia :\nAuthor adminPosted on May 21, 2016 Categories Kueh Aceh, UncategorizedLeave a comment on Bhoi (Bolu Khas Aceh)